My man mishandel my – wat moet ek doen? | rooi rose luister na jou\nMy man mishandel my – wat moet ek doen?\n26/02 · by S\nMag my brief by d regte persoon uitkom, sodat ek d regte, eerlike en vertroubare advies kan hoor, wardeer en volg… Asb help my dringend.. Ek soek al lankal iemand met wie ek kan praat en uitlating gee! En te probeer verstaan hoekom hoekom hoekom d dinge gebeur….\nWas ek op d regte tyd by d verkeerde mens of anders-om?? Was dit n natuurlike menslike beweging of het God ons rerig vir mekaar bedoel???????\nMoet ek net ‘n les leer en my k@k stop (daaglikse uitlating wat ek aanhoor!), dis nou wanneer ek opstaan vir myself, ons kids of enigiemand wat gevloek word! Bv moes ek dit weer eergister hoor toe ons as gesin d nuwe fliek ‘Diana’ kyk – ek moes aanhoor dat sy n GROOT slet is!! Haar toewyding en titel toe beskerm met d feit dat dit n lelike en onware opmerking was! En d slotsom vd aand was weereens dat ek vol k@k is…\nEk hou niks vd afkraak v mense nie, leer my kinders ook so, bv om nie lelik te skinder v maats nie. Dis pleinweg net lelik! (En al d afkraking oor d jare het my al ingeskerp om dit te hoor en mense te verdedig en beskerm!). Ek kan nie net op my plek wees en stil bly terwyl ek aanhoor hoe woorde ander se harte seermaak nie….\nVinnige opsomming van myself (ek dink dis belangrik sodat karakter tipes raak-gesien en verstaan word):\nEk’s ‘n kunstenaar in murg en been – van ontwerp, fynkunste, decor, litteratuur, musiek tot d Universal laws en mense se self….maw. ek kan uniekheid in enigiets raaksien en waardeer…..en ja, ek het gehuil in Bambi… Ek het ‘n sagte plekkie vir diere (dieremishandelaars verafsku ek), bejaarde ou mensies (geduldlose mense maak my vies), kindertjies (mishandelaars moet doodstraf kry), en mense wat regtig lief is en kan wys is soos engele vir my…\nEk’s amper 40 en n mamma v 4 gorgeous kinders, my rykdom.\nGroot geword tussen d platteland en stad, ek’s meer aards as materialisties! Ek hou v kleiner dorpies waar jou woord nog jou eer is en mense alles v jou weet en jou goed ken, veral as jy terug lief is vir d gemeenskap. Die stad was ook goed vir my, blootstelling aan enige volumes en verskille het my n goeie insig gegee oor wat d wereld ‘daar-buite’ aanvang.\nEk’s n vrede-maker, goeie ‘sjef’, onthaal graag, hou van rustige en mooi omgewings en raak ‘verdwaal, in d natuur se skoonheid.. Ek het eindlose geduld en d vermoe om rerig na mense te luister en te help waar en met ek het en kan help, bv my ‘goedkoop’ selfoon al weggegee vir n toeris – sy moes dringend haar familie kontak en d selfoon winkel waarin ek toe staan wou haar duisende rande vra vir ‘devices and roaming’…\nDaarby kan ek las dat ek ook geensins n rassis is nie, het d beste opbouende ‘mama’ gehad wat ook in liefde geglo het en nie kleur nie.\nEk lees graag en baie, en enigiets! Om kennis te dra en te verkry is vir my nie net belangrik nie, dis lekker! En dan sekerlik ook d enigste manier hoe ek gaan kan ‘travel’ en imagine hoe kos en hul aroma’s smaak en ruik…. Ek’s in n Christelike huis groot gemaak, God is altyd naby en in my.. Die kunste en wetenskap het al wel verskille uitgewys, d kennis daarvan is belangrik!\nHolisties, homopaties en universiele sieninge vanuit en oor d natuurlike vormes vd aarde is ook vir my belangrik!! Jip, ecoboffen!\nTot dusver is dit op d manier wat ek hard moet aan vashou en onthou wie ek rerig is…want ek word vernietig, d mooi word verniel, en my hart verkrummel en d seer steek hoog uit..\nMy storie klink dan so…\nEk het my man (wat ge-Graad is in finansies, CA) ontmoet op 21, nie ver of baie ‘gevry’ nie, hy was kerel no4 in totaal v my hele lewe… Daar was goeie ‘meaningful’ tye, maar slegte, swaar en lelike tye het oorheers. Ons het vinnig begin met kinders (pure onkunde…moes langer gewag het..) en so hou ek toe nog al d pad aanhou klou aan n toekoms vir ons kids…\nEk kom uit n geskeide huis en het gedink dat ek dit nooit aan my kids sal doen nie…..wat n fout!???\nLelike argumente het begin, kids tussendeur, en toe begin d geweld…\nDie 1e keer was sowat 15jr gelede… Hy was ontevrede oor d voorgereg wat ek gemaak het, dit moes skaapribbetjies wees en nie vark nie!!!! Hy het ballistic gegaan, gegil, gevloek en afgerond deur my op te tel in d lug en op d groot ronde ingangs-portaal te gooi dat dit breek en ek op d grond val!!! En dit was voor gaste wat daar was!\nMense en my 2 kleintjies (op daai stadium) het dit aanskou!! Ek was fisies baie blou en seer, naels verloor, blou oog ens…\nEk het toe n aanrandingsaak gemaak en my huisdokter besoek. Ek’s toe na my pa toe met d kleintjies, waar hy ons gehuisves het in sy studeerkamer (klein woning, maar ons was veilig. Hy’t kom soebat en jammer kom se en sou verander…\nEk’t vergewe en teruggetrek. N kort rukkie later het ons jongste n tipiese kleintjie tantrum gegooi, hy vlieg haar toe fisies in met n ‘paar harde klappe’ dat dit eindig waar sy op d bakstene buite val vd neerslag vd laaste ‘klap’, haar mondjie het begin bloei en ek was finished!!!! Ek’s reguit kamer toe om ons tasse uit d kas te haal, met my arms hoog en na d kas gedraai voel ek n slag teen my rug soos ek gestamp word van agter binne-in d kas in!!!!! Ek het n vriendin gebel om te kom help, en sover ek myself en d kids by d hek wou uitkry klap hy aan haar hande en arms wat wil help om my sleutel in d hek te kry…… Ek en d kleintjies het toe getrek.\nTussendeur (3-6mnde) het hy al ander vrouens gesien en mee geslaap… (O ja, onthou ek ook nou – my gelos terwyl ek swanger was vir n ander ‘highschool-fling’ waarmee hy nooit klaar was nie … ‘n ander trauma).\nHy’t weer kom om verskoning vra en gesoebat dat ons gesin weer moet saam wees…en weereens het ek ter wille v ons kids ook teruggetrek…\nTussendeur was daar altyd rusies, maar goeie tye ook… Ek het toe altyd my eie karre, besigheid (entrepeneur/winkel-eienaar) en finansies betaal en 50/50 in onkostes op ons gesin (al het hy meer as ek verdien!).\nEk het begin argitektuur swot, huise gekoop en gerenovate – dan ‘verdwyn’ d wins sommer net! Net om dan ook uit te vind hy ‘leen’ geld vir sy eks-vrou waarmee hy al bande moes gebreek het! Kontak gehou het met haar vir telke jare nog en gelieg het daaroor…(Sy’s n gesiene vrou, advokaat).\nEk’t vermoed, maar nie bewyse gehad nie, ek was toe reeds swanger met no.3… Met selfoonstate uiteindelik in d hand het ek toe weereens n nuwe vlak v trauma bereik…. Die verskil teen d tyd was: ek het toe reeds my besigheid verkoop op sy aandrang en my finansies oorhandig aan hom – want hy wou he ek moet huisvrou wees en ons kinders deur d dag versorg….\nOm my onafhanklikheid te verloor (verstaan ek nou) was d domste besluit ooit net omdat ek hom vertrou het…. Daar was rerig goeie tye, of miskien het ek net so gedink omdat hy beter was as ander dae….\nDit is nou amper 20jr later en ons oudste dogter is sopas 16.\nDie geweld het minder geraak nadat hy so ±1jr terug my arm so te se gebreek het (ligimente af, klein kraak fraktuur, moet nog teater toe vir herstel). Dis in opsomming altyd n geval in defence.\nMoet ek net stil bly en d emosionele gehammer aanvaar? Want my natuurlike menslike instink probeer gewoonlik opstaan teen d valse aantuigings soos bv rondslaap met ander mans… Ek is so ver v sulke gedagtes af!!!! Daar’s ook nie tyd vir sulke ‘speletjies’ nie!! Iewers in d middel leer n mens darem d verskil tussen reg of verkeerd, en ek benadeel myself soms omdat ek in d regte gevoel en pad glo, maar sal nie maklik in d donker paaie v verkeerd en korrupsie loop nie..\nEk’s vas-gevang waar ek blameer word selfs vir d “warm hitte deesdae (voorbeeld)” en almal loop dan deur! – ek staan dan op veral vir my kinders!! Hulle verdien nie d vernedering of afbreking nie! Veral dan kry ek ‘pakslae’ verbaal vanaf my man…\nEk het baie tyd ingesit deur myself te blameer en ondersoek, foute probeer regstel en alle ‘halleluja’s’ teenoor hom te wys met liefde …net om weereens uitgetrap te raak oor hoe ek voel.\nDis nogals ‘n teerpuntjie vir my: hoe sy verwerping werk. As ek mooi lyk en moeite doen – dan moet of aanvaar hy gaan niks se nie OF hy beskuldig my v aandag trek by ander mans!!!! Hy is wraggies n ‘engel’ voor mense maar n duiwel by d huis!! Hy loop letterlik met d Bybel onder d arm, preek oor wat reg is en doen d teenoorgestelde met my en d kinders. Hy rand ons diere aan soos hy goeddink en voel!!!\nHier is bv n paar sinnetjies wat ek al moes hoor en gereeld v beskuldig word:\nJy’s n slap en slegte slet! (As hy nie ‘genoeg’ kry nie)\nKyk net hoe lyk jy!!! (Ek’s eintlik aantreklik, maar moet sy beledigings verduur)\nJy’s n klip!!!\nJy irriteer my!!!\nWie saag jy???????\nEk sou al n miljoener gewees het sonder jou!!!!\nF..@ff jou bitch!!!!\nEn verder nog ens ens ens alles wat n vrou kan walg en of seermaak…\nEk kon nog nooit my perssonlike gevoelens of idees met hom deel nie, want dan is ek te sensitief of ietsie! Maar d beste is wanneer ek wel dink ek het deurgedring met my gevoelens, word alle private hartsake teruggegooi in my gesig oor hoe swak ek is…. Ek’t nog altyd aanhou hoop dat iewers n deurbraak kan wees dat hy my uit my hart uit hoor en verstaan..\nDie beledigings en gevloekery v sy kant af hou net nie op nie!! Hy’t lanklaas aan my gestamp of fisies seer gemaak, maar sy nuwe styl is “briljant”!!! Hy vloek en skel net sagter met erger woorde!!! Waar enige mens onsteld sal wees vir weke oor een woordjie kan my man my beledig en vloek met ±7-15 verskillende beskrywings in 1minuut!!!!!!!!!!\nEk is gedaan en stukkend, my vrou-wees, mens-wees, ma-wees is vernietig en ten gronde beledig….\nNou moet ek WEEREENS hoor watter tipe slegte “h@ervrou klip irriterende parasiet” ek is omrede ek stil verkeer en seks met hom vermy.\nEk kan ongelukkig nie (al mooi en sag verduidelik) seks he met iemand wat my vloek, slegse of aanrand nie……dis vir my amper net soos siels-verkragting!!!! Ek word letterlik nou met sy ‘Hoof-vd-huis’ en d ‘vrou moet onderdanig wees’ en ‘mag nie haar man seks weier nie’ gedreig!!!!!!! Ek moet blykbaar bene oopsprei, betas word en enige tyd beskikbaar wees sonder enige liefdevolle kommunikasie in d middel!!! WTHeck!!??\nMy tong is nie so skerp en lelik soos syne nie, ek’s te lief vir mense en kan nie kwaadwillig iemand seermaak vir plesier nie!! Maar ek moet blykbaar elke dag op my kniee gaan en dankbaarheid wys teenoor hom EN tegelyk moet ek beskikbaar wees vir sy ‘behoeftes’!! Hy’t al blatant vir my gese as ek sou sterf dit nie n verskil vir hom sal maak nie!\nEk moet bakhand staan vir / indien enige geld (petrol en kos). Ek mag nie myself laat versorg nie (moet maar d kleur-in-n-boks doen) maar moet goed lyk binne huislyn perke. Ek mag nie vriende of vriendinne he of sien nie!!\nMy familie (ouers en broers/sisters) is almal rotte en parrasiete!!! Terwyl hy nie werk gehad het nie en my mense net gegee het!!! Hy d kinders altyd blootstel aan argumente en dan eindig met – want dis hoe f@cked up julle ma is…..\nEk het my hele loopbaan en suksesvolle besigheid gelos en geglo, gehoop vir ware liefde!!! Kyk waar is ek nou….\nWaar is my liefdevolle onskuldige hart wat kon glo in waarheid…..\nEk het al alles bestudeer, van myself tot hom, ek weet darem nou hy is n narsis – en kan dit so hanteer of hom beledig daarmee wat ek nie doen nie.\nEk vloek al lankal nie meer nie, dit het my ingeskerp op at hy doen..\nEk het al, soos gisteraand met n gedwingde fight oor seks, net weer gevra dat hy my moet kan vashou in ware liefde en dit ook kan se of so manier wat ek dit kan voel, dis d enigste manier om n vrou se hart te versag… Hy stel geensins belang in wat ware liefde is en d inpak daarvan nie…..ek moet eers voor enige woorde blykbaar my bene sprei….\nEk’s lam v seer en skuil binne my liggaam…..\nWat doen ek? Wat se ek? Waarheen gaan ek? Wat is my bestem om te doen??? Ek kan net nie glo dat God d gedeelte vir sy unieke kinders bestem nie….en ek woon nie in Israel nie en is nie n BC vrou nie!!!!! Watter kant toe?????\nAsb asb asb vat tyd om weer hierdeur te lees, dis my 1e skrywe aan enigiemand en het sopas my gedreineer…. N opregte eerlike antwoord met oplossings sal wardeer word.\n« Ons skei. My man eis alleentoesig oor ons kinders en dreig my met ‘n verslag van die maatskaplike werker\nEinstein inspireer my van selfmoord na sparks van briljantheid »\n13 thoughts on “My man mishandel my – wat moet ek doen?”\n23/08 at 12:58\nek is ‘n mamma van drie kinders…..ek is in ‘n verhouding met ‘n man wat ek glo ‘n narsis is …alles wat hy se is reg en waar hys slimmer as almal weet alles ….hy is ongelooflik jaloers ….ek mag nie facebook he nie al se ek daar is my foon daar is nie ‘n password op nie asb kyk maar……hy verdink my die heeltyd van ‘n verhouding met my eks…….ek en my eks is al baie lank geskei en goeie vriende maar sal nooit weer saam wees nie hyt my 100 maal verneuk voor ek na veertien jaar die moed kon kry om hom te skei……die persoon met wie ek in ‘n verhouding is laat my glad nie toe om met my eks te praat nie en hy mag my ook glad nie eens sien nie nie eens as hy net die kinders kom haal vir skool of weer kom aflaai nie……en as die man by wie ek nou is praat van my eks praat hy van die d…………s …..hy ht altyd die huur betaal en ek die res, maar hy het op die oomblik geen inkomste nie en het ou meubels verkoop van sy vorige lewe en ouers om weer die huur te betaal……..nou is daar nie meer meubels om te verkoop nie ek het laas maand geld by my werk geleen om die huur te betaal…..elke keer as ek met hom oor die huur betaal …….raak hy mal en se wat van my eks ……hy betaal nie onderhoud nie maar ek vra hom oor die huur…..my eks gee geld soos hy kan en help waar hy kan……hy het nie ‘n vaste werk nie ……verkoop huise en gee geld sodra hy het……..soms verkoop hy vir maande nie een huis nie en dan raak die man by wie ek nou is mal en se hy wil die drie duisend rand wat my eks vir onderhoud moet betaal sien in my rekening……….ja ja julle sal my vra hoekom bly ek by die man ……..hy het altyd die huur betaal nou nie meer nie………..hyt my uit my yskas stoof ensovoorts…….ek het niks meubels nie …….ek het net die kinders se twee beddens…….en ‘n wasmasjien,,,,,,hyt laat ons my bietjie goed verkooop en nuwes gekoop altyd gese dis myne ………..maar hy al paar keer als opgepak en dan vir ‘n week of twee getrek en dan weer onverskoning gevra…..en dan probeer ons weer……..ek het niks maar niks nie …..elke keer as ons baklei moet ek weet allles in die huis is syne……..nou bly ek om net vir my kinders ‘n ordentlike huis te gee ………….maar op die oomblik sorg ek vir almal…………hy werk nie …………..en maak so nou en dan plan vir ‘n geldjie………………..dan is hy weer die mnr en dan weer vir lank doen hy niks nie…………..sy seun wat 26 is bly ook by ons hy werk ook nie en ek het nog nooit voor sy kop gegooi ek moet vir hom sorg nie…….maar ek moet gereeld hoor hy moet vir die f…………………….n………………d………………….s se kinders sorg, toe ek hom se hy het nie laas maand huur betaal nie ek het ….toe se hy ja wat van die laaste drie jaar……………………………..wat my eks nie onderhoud betaaal het nie………………….ek weet ek moet wegkom van hierdie man af , ……………………….maar hoe waar begin ek as ek niks het nie…..\n24/08 at 10:30\nSuster, as jy aangaan en bly waar jy bly, raak jy in elk geval armer. En emosioneel verniel. Trek uit! Soek jou naaste maatskaplike werker of kerk en vra waar jy en jou drie kinders vir 3 maande kan bly. Reik uit en kyk waar jy hulp kan kry – dalk by jou ouers? Raap en skraap in daardie drie maande dat jy geld vir ‘n deposito op ‘n woonstelletjie kan kry. Kry jou eie plekkie, waar jy met respek vir jouself kan leef, al is dit nie luuks nie. Liewer ‘n korsie droe brood as om in sulke omstandighede aan te ploeter. Begin sonder hom. En gaan aan met jou lewe. Waarom jouself blootstel aan soveel negatiewe dinge? Die stres en nadele daarvan is dit nie werd nie. Hoekom het jy ‘n man (so ‘n man) nodig in jou lewe? Jy is sterker as wat jy dink! Sterkte\n08/07 at 19:55\nEk is ook Lien en 60. Ek het myself nie meer lief nie en jy het baie erger deurgegaan. Ek het 9jr van my verhoudibg verwerp gevoel. Hy is n goeie mens wat almal misbruik en omdat hy aanvaarding soek doen hy alles vir hulle. Sy een vriend is Jezebel en sou enige iets doen om ons verhouding te laat wankel. Hy het dit nooit ingesien nie. Hoeveel keer sou hy agter sy rug my woorde gee wat my seermaak en dit ontken. Ek kan legio voorbeelde noem. Ek kon nie nee se vir enige diensbaarheid nie..Na 9jr alleen was hy die mens wat ek voor gebid het. Hy het sy vriende gekies bo my. Nooit my mooi raakgesien nie. Nooit by my gestaan as ek hom nodig het as ek emosioneel iemand nodig het nie. Geld kan nie liefde koop nie. Soos jy het ek alles gedoen om nie verwerp te word nie. In die proses myself verloor.\nWeet net ek weet hoe eina dit is. Toe ek hom ontmoet het het ek n goeie werk prys gegee en my lewe op hom en sy vriende gebou. Nou is ek uitgewerp en my lewe stukkend. Sonder enige iets. En ek vertrou dat God my sal vergewe dat ek sy kind Hom in die 9jr nie gedien het soos voorheen nie.\nMaar God was nog nooit weg nie. Maar sy stukkende oorblufde kind moet haarself vind. Ek het my vriende opgegee en wat die hartseerste is is dat sy vriende hom sal beskerm want hy doen alles vir hulle. Betaal altyd vir etes vakansies ens en ek kon nooit sy goedheid misbruik nie.\nriette pieterse says:\n08/05 at 01:31\nJa besig om van n mishandelaar te skei op 64 Jr is dit geen grap. Ek baklei in hofsake vir my goed. dis een. Nagnerrie.ons nog nie geskei ma hy loop in strate met ander vrou… ek kan maar net by God huil en genees word\n02/11 at 07:39\ngoeie dag my ou mishandel my en ek sien ni meer kans ni ek het op di oomblik geen plek om te woon ni kan iemnd my asb help.ek is rerig so moeg al en kani meer ni hy bly my trug smeek en ek weier asb is da iemnd da buite wat kan help\n02/11 at 10:53\nKopdolla: Foeitog, man, dit is een van ide allermoeilikste goed om te hanteer. My eerste woorde is dus sterkte. Dit neem ontsettend baie van ‘n vrou om te skuif.\nEk besef dit is ontsettend gevaarlik vir jou, omdat die meeste mishandelaars dit op die vrou uithaal as sy aandui dat sy wil skuif.\nMaar moenie bly nie. Jou lewe kan op die spel wees.\nTweedens: mooi so dat jy besef jy moet aanskuif.\nDerdens: nou vir die doen. Omdat dit so moeilik is en jy waarskynlik tot in jou siel uitgemergel is, is dit makliker om iemand se hulp in te roep, sodat hulle stap vir stap met jou saam deur die proses kan gaan.\nJy noem nie of jy werk het, geld en/of familie het nie?\nIndien nie moet jy begin by ‘n maatskaplike werker, dokter, munisipale kliniek, plaaslike hospitaal of polisiekantoor. Iemand daar sal jou na ‘n plek van veiligheid naby jou kan verwys.\nJy kan ook op hierdie skakel druk. Dit sal jou ‘n lys van plekke van veiligheid vir vroue gee, hoewel net in Gauteng.\nJy kan desnoods in ‘n nagskuiling gaan bly vir ‘n dag of twee.\n01/02 at 17:54\nLOS HOM DADELIK !!!\nNiemand verdien om so behandel te word nie.\nRiouna Martin says:\n21/02 at 22:34\nDAMES HELP MY ASB EK SIT REGTIG EEN VAN DIE DAE OP STRAAT HY HET MY LEWE BEHEER VIR 16 JAAR MY TWEE KINDERS EK HET NIE DIE GELEERTHEID OM NA MYSELF OM TE SIEN NIE DIT WAARVOOR EK SO HARD GEWERK HET MY WINKEL MOES EK TOEMAAK SODAT EK BY DIE HUIS MOET BLY EK MAG NIE SY GELD GEBRUIK NIE EK KAN EN WEET NIE MEER WATSE RUGTING OM TE GAAN NIE EK SAL NOOIT GOED GENOEG WEES VIR HOM NIE EN EK HET MY ALLES VIR HOM GEGEE. MY ALLES\n28/06 at 20:12\nDaar is altyd n rede vir als in ons lewens ons moet net gedult he en net kan verstaan hoekom dit gebeur die here sal nie its in jou lewe sit as hy dink dis gevaar vir jou in jou lewe bly bid e glo hy sal jou help\n18/04 at 23:32\nEk is vir 28 jaar lank in so verhouding vasgevang gewees. Man bid in tale by kerkkampe en bedien die “broers” en “susters”. By die huis ken ons die regte man. Onvoorspelbaar, stamp en klap en dreig. Blameer my vir selfs as ons met vakansie gaan en die N1 is besig. Kyk al die lorries op die pad maar jy het geen f%$#@ verantwoordelikheid nie. Jy wil in jou moer in donner erens heen. Gooi die tafel om omdat ek groenbone gekook het en hy dit vir 12 f%$^& jaar in die f*&^% koshuis moes eet. Jy ry my kar op agter kak aan, wanneer ek ons 4 kinders op ‘n afnaweek by die koshuis gaan haal. Ek sal jou skiet soos ‘n f#$@^ hond, toe ‘n dogtertjie wat in ons lift club was ‘n papier op die vloer van die kombi gelos het . Spring die nuwe stootwaentjie stukkend terwyl ek met 4 dae oue baba in my arms staan, skiet ‘n kind se huiskatjie terwyl sy, 4 jaar oud, op die stoep staan. so kan ek aangaan en aangaan, In die klein karoo dorpie is ons hierdie oulike gesin want ek lag en is vriendelik. Wonderlike plaaslewe met jagters en gaste wat dink ons is ‘n moerse oulike familie. Pappie weet van gasvry wees en indruk maak. Ek bly stil en bespreek hom met niemand. Hartseer , woede, terleurstelling en seerkry het opgebou tot versadigingspunt. Ek het op ‘n dag weggeloop met ‘n engelman wat sy hart op my verloor het. Na baie nagte se huil en worstel met myself het ek die groot stap geneem, Die veroordeling en skinder geignoreer, my kop opgetel en myself gevind. Ons is nou 2 jaar baie gelukkig getroud. Die dag toe ek my klere in swartsakke gooi en wegloop is ek gekruisig en beskinder in die dorp. Veroordeel. Melaatse vuil vrou. Hoe kan sy haar wonderlike man los vir ‘n ander? Hoe kon ek nie?? Hy het op my pad gekom om my te verlos van die monster van woede wat in my man woon. Dalk was ek nog ‘n Reeva as ek gebly het. Ek beny steeds mense wat saam oudword. Dit is wat ek begeer het, maar ek het uiteindelik besef dat ek nie ons huwelik verbrou het nie. My eksman het. Mens kan nie toelaat dat iemand anders se emosionele onvolwassenheid, ego en woede jou siel doodmaak nie. Om iemand te los terwyl jy diep in jou binneste weet jy is vir hom bitterlik lief het my amper laat selfmoord pleeg. Ek het gevoel ek raak mal. Genuin. Engelman het my egter met geduld en liefde bygestaan. Soms was ek baie lelik met hom omdat ek soos ‘n mislukking gevoel het maar hy het my nooit verwyt nie. Ek leef nou in vrede. Mag besluite neem, word gerespekteer, gekoester en vertroetel. Ongelukkig is my verhouding met oudste seun tot niet. Hy het gekies om my te verwerp. Dis ook okay. Ek huil nie meer daaroor nie. Sy keuses gaan nie my joy en geluk steel nie. My nuwe man verdien ‘n happy vrou, nie ‘n huilerige moody depressiewe langgesig nie. En dit oor ‘n kind en eksman se vieslike optrede. Ek leef voort met mense wat liefde en positiewe energie uitstraal en voluit lewe. Niemand gaan weer op my hart trap en met my mors nie. Ek hoop werklik meer vrouens sal opstaan vir hulleself. Kyk in die spieel en vra jouself: Gee ek my alles vir my man en kinders? Wees eerlik. Indien dit regtig eerlik JA is, die volgende vrae. Moet ek heeltyd op eiers loop en body language lees? Sien ek kans om emosioneel verder afgebreek en verniel te word? Maak dit my ‘n beter mens om heeltyd in vrees te leef? Is dit lekker om gevloek en soms gestamp of geklap of hard gegryp te word? Verdien ek dit? Wel, ek glo wie ookal hier lees is slim genoeg om die keuse te maak. Ek was gelukkig om ‘n gentleman te ontmoet wat opreg was en nie met my gemors het nie. 28 jaar ‘n boer se vrou gewees, geen inkomste, nie wiele van my eie, niks. Sonder finansies sou dit ‘n ander storie wees. My seisoen van gelukkig wees het aangebreek, danksy engelman. As jy getroud is met ‘n engelman hoop ek jy waardeer dit en bederf jou man. Hy is koning en jy koningin. As jy met ‘n opvliende afbrekende onvoorspelbare mens getroud is, stap aan. Niemand mag jou verniel nie. Hulle verander NIE, want hulle is altyd reg. Hulle kan nie” sien ” wat die probleem is nie, wil jou laat glo jy is die crazy een wat nie wil submit nie. “Ek het jou nooit geklap nie. As ek jou rerig klap is jou f$%@# nekkie af. Ek maak jou net wakker as jy my provoke” En ek het dit toegelaat sedert 1983 tot 2009!!! Dankie tog vir my 2de kans. Ek dans op die wolke.\nSuster, vrou, mens in eie reg! Mooi so. Mooi so! MOOI SO! G’n vrou mag haarself laat verniel nie. Ek is trots op jou dat jy opgestaan het vir jouself. Geen mens se optrede mag ‘n ander se eiewaarde skaad nie. Ook nie dit wat vir hom/haar kosbaar is, soos ‘n katjie.\nSy moet ook nie maar net stilbly as sy verniel word nie. Ek wonder deesdae baie oor daardie ding van stil bly as jou man lelik optree. Ek weet nie altyd waar die grens is nie – jy is tog nie sy beeldpoetser nie? Maar jy wil ook nie kerm oor alles nie? Wanneer bly jy stil sodat niemand in jou kirng weet wat regtig gebeur nie?? Wanneer praat jy? Voor wie praat jy – in die geselskap terwyl jy verkleineer word? Met wie praat jy – met ‘n vertroueling, met jou vriendinnekring, of liewer met niemand nie maar jy skei en begin vn vooraf?\nEk sal graag hoor wat vroue se wat al hierdeur is – hoewel almal welkom is om ‘n mening te gee. Dit kan net itneressant wees om te hoor wat mense uit ondervinding weet en ervaar.\n03/11 at 00:19\nEk is ook met n vark getroud- eers het hy my geslaan en toe begin skel!!!!!! Ek haat hom met elke stukkie menswees in my!! Na 20 jaar wil ek ni meer by hom wees nie!!\n26/02 at 11:00\nEk’s bly jy kon jou hart uitpraat – uitstort. Jy kan seker nog tien keer meer vertel.\nMaar kort en kragtig: die eerste keer dat jou maat jou slaan is jy die victim; die tweede keer is jy die volunteer.\nDie vraag is: waarom skei jy nie? Wat kry jy van hom? Hoekom het jy hom nodig? Iets maak dit vir jou die moeite werd – net jy weet wat, want wraggies, die res van ons kan dit nie insien nie.\nOm my tot pop pscychology te wend: jou ouers het geskei, wat jou jouself laat voorneem het dat jy die perfekte huweliksmaat sal wees sodat ‘n egskeiding nie met jou sal gebeur nie. Hoe slegter jy behandel word hoe groter engel is jy in kontras, wat verder aan jouself bevestig dat jy niks doen wat ‘n egskeiding jou verdiende loon sal maak nie. Maar eintlik dink jy jy verdien een, want dit is hoe huwelike werk – altans dit is hoe die model van die huwelik waarmee jy groot geword het werk (jou ouers s’n). ‘n waarlik bose kringloop.\nDink mooi: wat hou jou by hierdie man?\nJou man sal die kinders moet onderhou – finansies is nie ‘n geldige rede nie.\nDink net wat leer jy jou kinders:\n* vroue is useless\n* so lyk ‘n huwelik\n* mans mag so met hul vroue praat\n* mans mag vroue en kinders mishandle, slaan, klap, gooi en rondstamp\n* vroue is magteloos\nKyk, ek weet jou selfvertroue is staan nou op zero. Maar die beste tyd om die problem aan te pak is VANDAG. Hoe langer jy wag hoe minder gaan daar van jou selfvertroue oorbly. Ook is jou dogter nou nog nie in matriek met al sy stres nie. Dit is eintlik n goeie tyd in haar lewe vir ‘n egskeiding. Ek wed jou die kinders gaan verlig wees as hulle nie elke dag met soveel onaangenaanmhied hoef saam te leef nie.\nSes takies … ek weet, nie een is klein nie :):\n1. Gaan sien VANDAG ‘n prokureur en dagvaar jou man om ‘n egskeiding.\n2. Praat met die prokureur oor geld tot die egskeiding deur is – jou eks (ja, begin solank so aan hom dink) kan jou geld wil weier.\n3. Moenie uit die huis uittrek nie – jy het die ruimte nodig om jul kinders groot te maak, en jy wil hulle so min as moontlik ontwrig.\n4. As jy bang is kry vir jou ‘n coach of ‘n huweliksberader of ‘n sielkundige vir emosionele ondersteuning.\n5. Moenie net loop en by jou familie gaan bly nie – dit is maar net ‘n hoop dat hy sal verander.\n6. Onthou hierdie een ding: jy het ‘n suksesgeskiedenis agter jou. JY KAN.


SOEK GOD SE KONINKRYK EN NIE JOU EIE NIE – NG Kerk Adelaide\n2019/04/22 Paul Odendaal\nTeks: Mattheus 6: 25 – 34 en Mattheus 6: 10\nBekommernis kan lewensgevaarlik wees. Soos die war verhaal wat ek eenmaal gelees het van ‘n sekere vrou. Die vrou was doodsiek gewees en het elke week na die dokter toe gegaan. Elke dag moes sy duur medisyne gebruik. Haar probleem is dat sy met haarself geworstel het. Sy was angstig en bekommerd oor wat van haar en haar gesin gaan word. Hoe meer sy geworstel het met haarself en haar probleme, hoe sieker het sy geword. Een koue wintersaand toe sy op pad is na die kafee om brood te koop, sien sy koerantseuntjies, besig om koerante te verkoop. Sonder truie en sonder skoene het hulle op en af gespring om warm te kry. Sy het hulle baie jammer gekry en dadelik sop en toebroodjies gemaak en vir hulle geneem. Die aand het sy rustig gaan slaap, want vir een aand kon sy van haarself vergeet. Die volgende oggend het sy truie vir hulle begin brei. Teen die einde van daardie week was sy ‘n gesonde mens, want sy het geleer om van haarself te vergeet. Sy het begin lewe vir ‘n saak wat groter as syself is. Toe sy vir haarself en vir haar eie klein wêreldjie geleef het, het alles vir haar te veel geword. Toe sy begin leef het vir ander en vir God se Koninkryk het sy begin moed kry.\nOns kan vandag se boodskap as volg saamvat: SOEK GOD SE KONINKRYK EN NIE JOU EIE NIE.\nVerse 25 – 32 handel oor die mens se bekommernis oor sy mees basiese behoeftes. Om te mag eet, drink en aan te trek is lewensnoodsaaklik vir die mens. Die gevaar is egter wanneer ek begin leef net vir my eie behoeftes. Wanneer ek slaaf word, wat net leef, werk en bekommerd is oor my behoeftes, dan is my prioriteite verkeerd. Dan is ek besig met my eie klein koninkryk. Wanneer my motor, beeste, donkies, my geluk, my kinders of my huis vir my belangriker as God word is daar iets groots verkeerd. Wanneer ek my dankoffer swaar begin gee, wanneer my posisie in die gemeenskap belangriker is as God se eer, wanneer my goeie naam vir my meer kosbaar is as God se Naam, wanneer ek meer tuis is in my eie huis as in God se huis is daar iets groots verkeerd. Wie so besig is om aan sy eie “empire”, sy eie “koninkryk” te werk is met sy eie godsdiens besig. So ‘n gesindheid bring geen vrede nie, net bekommernisse. Vers 33 wil vir ons leer dat wanneer ons die Onse Vader bid: “Lord, let your Kingdom come” moet ons terselfdertyd bid: “Lord, let my kingdom go.” “Laat u Koninkryk kom en laat my koninkryk in duie stort.” Wat bedoel ons, as ons bid: “Laat u Koninkryk kom” of as Jesus sê: “Beywer julle allereers vir die Koninkryk van God.” Ons bedoel daarmee: Here, laat u grondgebied wen in my lewe. Dit beteken hoe langer, hoe meer onder die heerskappy van God. Elke sentimeter van my lewe, my huwelik, my besittings, my werk moet onder die heerskappy van God geplaas word. Wanneer ons bid: “Laat u Koninkryk kom, ” bid ons om die ondergang, om die neerlaag van ons eie koninkryke.\nVers 33 sê dat ons ook die wil van God moet najaag. Wie ‘n einde maak aan sy eie koninkryk, maak daarmee ook ‘n einde aan sy eie wil. Voortaan jaag hy eerder God se wil na. Hy stel God aan as die Pottebakker van sy lewe. Hy is nie meer die pottebakker van sy eie lewe nie.\nEk sluit af: verlang u na vrede in u hart? Bekommer jou oor die Koninkryk van God en oor hoe sy Koninkryk grondgebied mag wen in julle lewe en in die wêreld. Moenie oor julleself bekommerd wees nie. Dit is immers God se wil om oor julle bekommerd te wees.\nHere, laat u Koninkryk kom! Kom Here Jesus. Kom wen grondgebied in ons harte! Kom wen grondgebied in die wêreld. Kom eis op wat alreeds aan u behoort.\nPrevious Article Om tot seën te wees.\nNext Article HOE LYK JOU STILTETYD?


Kinderopvoeding – Baptistekerk Kemptonpark\nKom ek vertel jou van twee mense in ons gemeente. Die eerste een is ‘n ma met ‘n baba in haar baarmoeder. God is besig om die kind te vorm en het alreeds die kind se hele lewe uitgelê. “Want U het my niere gevorm, my in my moeder se skoot geweef. Ek loof U, omdat…\nCategoryAfgode, God, Kinderopvoeding, Kinders\nDie gay agenda verwys na die gay en lesbian gemeenskap se poging om seks tussen mense van dieselfde geslag te normaliseer. In lande soos Kanada, Amerika en selfs Suid-Afrika, het hulle God se definisie van die huisgesin en die huwelik op sy kop gekeer. D.m.v. TV-programme, films, die internet, sosiale media, Whatsapp, tydskrifte ens., het…\nCategoryHomoseksualiteit, Huisgesin en huwelik, Kinderopvoeding, Manlikheid en Vroulikheid, Mens\n22 09 '17\nHoe om te keer dat jou kind rebelleer\nHet iemand al vir jou gesê dat alle jong mense op een of ander stadium rebels raak? Wanneer jou laerskool kinders nader aan die hoërskool kom, vrees jy dat hulle rebels sal raak. Maar dit is eenvoudig nie waar dat alle jong mense deur ‘n fase van rebelsheid gaan nie. Josef het nie. Dawid het…\nHoe moet jy jou kinders tugtig?\nDie bure agter ons het eenkeer hulle seuns geslaan tot hulle lê. Hulle het skaars krag gehad om verder te huil. Ek het oor die muur gekyk en vir die ma gevra wat aangaan. Hulle het blykbaar die bure langsaan se fiets gesteel. Wat hulle gedoen het was verkeerd, maar sy moes hulle nie so…\nWie moet jou kinders opvoed?\nGeorge-en-Elna-gemiddelde-Christen voed nie self hulle kinders op nie: in die oggend doen die skool dit, in die middag die bediende of die na-skool, en in die aand die TV. Op Vrydae doen die sielkundige en die jeugleier dit, en op Sondae kry die Sondagskool juffrou háár beurt. Tussendeur voed (voeter?) die kinders se selfone en…\n16 09 '17\nDie gat in ons opvoeding\nDaar is ‘n predikant in Johannesburg vir wie ek die wêreld se respek het. En tog het hy voete van klei soos die res van ons. Oor huisgodsdiens het hy vir my gesê: ‘It is a cultural monkey we need to get off our backs.’ Ps. 78:1-8 stem nie met hom saam nie, maar dink…\nIn The Secrets of Jonathan Sperry praat mnr. Sperry met ‘n paar jong seuns oor die Here. Een van die jong seuns, Albert, is nie beïndruk nie en sê: ‘Ja, die Bybel sê alewig: “Moenie dit doen nie” en “Moenie dat doen nie.”’ Mnr. Sperry se reaksie was: ‘Ek sien dit nie so nie. Alles…\nCategoryAborsie, Genadedood, Kinderopvoeding, Moord, Seks, Selfmoord, Tien Gebooie\n‘n Paar maande gelede het die regering besin om seks wettig te maak vir 12-jariges. ‘n Onlangse Beeldopskrif het gesê dat hulle kondome vir 10-jariges wil uitdeel. Die wêreld se idee van seksuele moraliteit is ver verwyderd van wat die Skrif leer. 1 Korintiërs 6:12-20 help ons om reg te dink oor seks. …\nCategoryHuisgesin en huwelik, Kinderopvoeding, Seks, Sonde\n27 02 '15\nIn 2008 het ek die evangelie met ‘n sekuriteitswag gedeel. Hy het gesê dat hy in Shembe glo, en dat Jesus ‘n profeet was maar nie God nie. Ek het vir hom gevra of Shembe die see kan bedaar; of Shembe sondeloos is. Die Skrif leer duidelik dat Jesus die ware God is. Judas 5…\nCategoryAfgode, Dissipline, Kerkgeskiedenis, Kinderopvoeding, Tien Plae\n11 01 '15\nGod se oorlog teen die kerk\n[youtube=http://youtu.be/uUwRZl9cbBo] Wat dink jy van dié stelling: ‘Jesus, nie Satan nie, maak kerke toe’? Dis waar. Jesus het vir Petrus gesê: “Jy is Petrus, en op hierdie rots sal Ek my gemeente bou, en die poorte van die doderyk sal dit nie oorweldig nie.” (Matteus 16:18). Vir die kerk in Efese sê Hy: “[Ek] sal…\nCategoryKerktug, Kinderopvoeding, Nagmaal


Boerekos met 'n Twist: ‘N CHILL PIL OF 'N KAS WYN MET EISH!\nNaceema se persent: Soetrissies en Banana chillies!\nEk was lanklaas so bly dat ‘n dag sy end begin kry!\nGisteraand gaan die krag weer af en ek het 8 kg vye en 8 kg appelkoos blatjang wat aan die kook is, en die potte is te swaar om na die ateljee te karwei om op die gas te kook. Sit toe maar ‘n lappie oor die konkoksies en dink toe ek sal môre oggend klaar kook. ‘n Kliënt laat weet sy is môre in die area en vra of ek tamaties wil hê, ja, is my antwoord en ons tref reëlings. So by 23h00 besef ek met ‘n skok toe ek in my dagboek kyk, ek het die volgende dag ‘n radio onderhoud by Pretoria FM! Dink toe by myself ek kan nie nou die mense in die middernagtelike ure pla en kanselleer nie.\nErika en Diane Pretorius se persent aan my.\nVier uur vanoggend staan ek op om gou die notas te druk vir die praatjie, doen die oggend groet en begin die kinders se kospakkies pak. Vyf uur jaag ek die Filistyne uit die bed en sussie lê soos Gertjie die voël verskrikker van haar skool, stok stywe bene, bewegingloos en wille bos hare (waarvan jy nie weet of dit die voorkant of agterkant van die kop is). Ek los haar om nog te slaap. Ek sal die dame maar pla by 06h00 as ons ry. Pak dag klere, borsel en rekkies in haar tas en sal haar aantrek as ek by die skooltjie kom. Dit is terug skooltoe na 6 weke se heerlike Desember vankansie. Goed, die manne kam die hare, ouboet nog nie klaar geskeer, klein boet het sy ouboet se naaskeermiddel beet gekry en jy ruik net “eu-de-too-much die gang vol! Ek skel en oor die nare reuk en ouboet vervies hom vir die “vermorsing” van sy lekker ruik goed. Ek gee die half gekookte vye ‘n kyk en besluit ek sal klaar kook as ek terug is. Al die Filistyne is in die kar, geskenkpakkies vir die klankman en Alet gepak, rekenaar in en daar gaan Piet se trek!\nOp die pad skree sussie sy gaan nie skool toe nie! Sy gaan nie haar tee drink nie! Ons is almal lelike mense....Ons ignoreer haar. Draai by Jasmyn plaasprodukte se pad in, op gaan ons met die pad tot by haar plaas skooltjie. Maak haar skaflik en vergete is al die trane. Goed, dit was maklik.\nRy Pretoria toe vir die onderhoud en is betyds. Die verkeer was maklik. Sit in die parkeer area en wil gou net weer deur die nota’s gaan. Ok, ek het die nota’s in die printer vergeet! Gelukkig is die rekenaar in gepak en ek sit toe maar so en werk. Gaan vir die onderhoud en dank Vader alles verloop vlot en my gehue laat my nie in die steek, met die kant nota’s wat nie op die rekenaar is nie! Soos gewoonlik het ons almal in die ateljee heerlik saam gekuier en ek moet groet. Weg trek ek en my blou karretjie om die hele Makro se suiker en asyn op te koop vir die berge vars produkte wat voor my deur afgelaai word. So tussen die betaal deur bel my Indiese vriendin en vra of ek nog green peppers wil hê, wil nie ongeskik wees nie en aanvaar die aanbod en ek beloof om vanmiddag nog die pakkie op te laai.\nEk kry vir sussie en ons twee drink ‘n pienk melkskommel by Jasmyn (ter viering van haar 5de verjaardag) se restaurantjie langs die boekwinkel. En natuurlik is sussie weer met ‘n boek daaruit voor ons die melkskommels gaan drink het. Ons koop gou die bestanddele wat kort vir die soetrissie sous en die pasta sous. Ek kan nie wag om tuis te kom en die berg bottels vol te maak nie.\nSo met die uitstap, loop ek my vas in tannie Doris van Meerhof skool. Ek vra uit hoe dit gaan en ons praat weer oor die skool se spyskaart wat ek gedoen het en hoe dit met die spesiale dieëte gaan. Ons het baie probleme met die diabete. Meeste van die kinders se ouers is nie vermoënd nie en die een geval wat ons nou al vir meer as twee jaar gespook het, wel sy het geen ouers. Haar boetie en sussie help na haar kyk oor naweke. Die boetie het altyd per taxi gereis vanaf Rustenburg en haar kom haal. Dan eet sy van die kos wat hy koop by Spur waar hy gewerk het. Hy het goed bedoel om haar te probeer help. Maar aai, elke Maandag tot Dinsdag is dit ‘n gesukkel om die kind se suiker af te kry. Sy het kos onder die kaste, haar bed en lessenaar weg gesteek...alles verkeerde goed. So moes almal maar polisieman speel. Dit was ‘n tawwe tyd. Sy het verlede jaar skool verlaat en tannie Doris deel my mee die kind is laat in Desember oorlede wees ongekontrolleerde suiker. My bene wil, wil onder mekaar invou en ek hou krampatig vas aan die trollie om die newels van naar, skok en lighoofdigheid af te weer. Sussie staan salig onbewus van ons gesprek en voer die vissies op die bruggie. Ek kon nie verder praat nie en tannie Dorris totsiens gesê met 'n moewiese knop in die keel en belowe om hierdie jaar meer te kom hallo sê. So versonke in my eie gedagtes ry ek om die twee Filistyne te kry en gaan plaas toe.\nMin besef ek my bui is donker...meer ‘n donder wolk. My man vra net: “Is dit veilig om in te kom?” toe hy my hoor rumoer met die seuns wat lui is om die kar uit te laai. Ek het hom een kyk gegee en uitgebars in trane. Die arme man het hom des dinges geskrik oor die tranedal. Hy dink iemand is dood soos ek huil en beduie. Hy maak vir my tee en gee my ‘n soet koekie. Toe ek bedaar vertel ek hom van die kind. Hy ken die omstandighede en net sy kop geskud.\nVye gereed vir die bottel!\nEk het opgestaan en toe weg gespring met die vye, appelkose...die tamaties en peppers is môre se werk...nou wil ek net een berg weg kry. Soos ek werk raak my gemoed rustiger ek dink aan die kind en wonder hoekom ‘n oom of tannie nie kon help nie? Hoekom alles op die ouer kinders afstoot? Nee, soms maak die lewe nie sin nie... Ek draai elke warm botteltjie vye sorgvuldig toe, draai dit op sy kop en begin met die nuwe een. Dit ritmiese werk, die eentonigheid van die inskep en toe draai, bring nog meer kalmte in my siel, trane vloei nie meer nie, net ‘n stille gebed dat haar siel in vrede mag rus.\nMy werk vir die aand is klaar. Die lamsblad in die slowcooker is reg, cous-cous slaai en mengselslaai is klaar gemaak, want Pappie het gesien dat selfs chill pille en wyn die situasie mag verger en toe maar ingespring en die mengelslaai klaar gemaak!\nAlles in eendag...soms wonder ek of die duiwel my toets as ek my voete van die plaas af sit! Maar buig die knie vir hom, nooit!\nPosted by Annelien Pienaar at 19:13:00


Beau Vista 10 | LekkeSlaap\nBeau Vista 10: Hooffoto's\nVanaf R795 per nag (plek vir 8)\nAdres: Lilliecrona Boulevard 80, Manaba Beach, Margate, 4276, KwaZulu-Natal\nBeau Vista 10 is 'n gemeubileerde selfsorgwoonstel in die veilige Beau Vista kompleks op die strand in Manaba Beach. Die Beau Vista kompleks is naby die Blouvlagstrand, Lucienstrand.\nDié woonstel het slaapplek vir 8 en beskik oor 4 slaapkamers, 2 badkamers en 'n oopplan-kombuis, -eetarea en -leefarea. Die eerste en tweede slaapkamer het 'n dubbelbed. Die derde en vierde slaapkamer het 2 enkelbeddens.\nDie kombuis is goed toegerus met 'n stoof, oond, yskas-vrieskas, mikrogolfoond, ketel en broodrooster. Die eetarea het 'n groot ronde etenstafel met sitplek. Die leefarea het 'n platskerm-TV. Gaste moet hul eie DStv-dekodeerder saambring. Daar is ook 'n binnebraai-area met 'n etenstafel en gasbraaigeriewe. Die woonstel het 'n ruim balkon met sonstoele en 'n see-uitsig.\n’n Bespreking by Beau Vista 10 sluit in:\n4.8 uit 5van 2 resensies vir Beau Vista 10\nLilliecrona Boulevard 80, Manaba Beach, Margate, 4276, KwaZulu-Natal\nGaste dink Beau Vista 10 het ’n goeie ligging\nhttps://travelground.imgix.net/AAEAAQAAAAAAAAAAAAAAHzYI6t3IbIYYcwFp9fOJ55fEm3H6KkkuIV0JYtpqLmBXhw0eWi?w=1440&h=960&fit=crop&auto=format Vanaf R795 per nag (plek vir 8) 2 5 1 5 80 Lilliecrona Boulevard Manaba Beach 4276 KwaZulu-Natal 086 999 0018 14:00-19:00 08:00 -30.853232305452 30.383025284486


Die Noorse spar Picea abies Gold Drift (Golden Drift of Golden Drift) word in landskapontwerp gebruik as 'n klein boom met skerp naalde en vloeiende takke, wat in die volksmond 'ween' genoem word. Hierdie plant lyk goed, beide in samestellings van ander spar, en in groepe ander bome.\nSpruce Gold Drift is 'n sogenaamde ween-variëteit met 'n klein bol en ondertakke. Afhangend van die versorging, kan hierdie plant die takke tot op die grond laat sak. Die naam stem volledig ooreen met die voorkoms van spar - sy takke daal van die boonste punt van die stam af, soos 'n goue stroom.\nOp 10 jaar oud bereik die boomhoogte ongeveer 1,5 m. Op hierdie hoogte kan u die groei daarvan vir dekoratiewe doeleindes beperk. Deur die kroon vertikaal te onderhou, kan u 'n stam tot 3 m hoog word en die kroondiameter verhoog tot 2 m. Geel naalde, ongeveer 2 cm lank, is geleë op die dalende takke, wat die stam tot op die grond kan bedek en selfs 'n bietjie op die grond kan “ontbind”.\nHierdie plantsoort lyk goed vanaf 'n baie jong ouderdom, wanneer 'n 'kop' van takke met geel naalde op 'n kort stam verskyn. Namate die boom groei, word sy 'geween' al hoe meer gemanifesteer. 'N Eensame staande sparboom pas nie te veel in die omliggende landskap nie, maar 'n groep sulke bome lyk baie indrukwekkend.\nVanweë die kompaktheid daarvan, is dit geskik vir samestellings in klein tuintjies, alpine tuine en in aparte parkareas. Kontrasteer met die stort van gruis en harmoniseer met die welige groen gras.\n'N Plant word vroeg in die lente of in die middel van die herfs in voedingswaarde grond geplant (leem is die beste). Die eerste kwartaal is verkieslik, aangesien die spar tyd het om aan te pas by 'n nuwe blyplek en wortel skiet voordat die koue weer begin. Aan die ander kant sal die herfsaanplanting die boom in die somerhitte laat ontsnap en in die lente verder kan ontwikkel.\nBelangrik! Spruce Goue Drift kan in 'n ruim houer gekweek word, waardeur u van tyd tot tyd sy "woonplek" op die werf kan verander.\nLanding word op hierdie manier gedoen:\ndie landingstuig word vooraf voorberei;\n'n saailing word gekies;\ndie saailing word in die grond geplaas.\nDie landingstuig moet groter wees as die afmetings van die houer of die wortelstelsel van die plantmateriaal. Dit is belangrik vir die vrye plasing van die wortels in die kuil sonder dat hulle beseer word. Onder in die put is dit die moeite werd om dreinering van vermikuliet, fragmente van bakstene of klein klippies te rangskik. Sodoende kan u oortollige reën of besproeiingswater dreineer.\nBelangrik! As u 'n boom kies, moet u die wortels daarvan noukeurig ondersoek, aangesien ontkieming in te vrugbare grond die wortelstelsel verdik. Later, in vivo-groei, kan wortelvrot ontstaan as gevolg van swak vogverwydering.\nDie keuse van 'n saailing is 'n belangrike operasie - benewens die feit dat die koste daarvan aansienlik kan wees, wil elke tuinier die perfekte plantmateriaal kry. Dit is verkieslik om 'n boom van medium hoogte te kies wat in 'n houer gekweek en verkoop word.U kan u dus beskerm teen die koop van 'n goeie saaier, maar met 'n te droë wortel.\nBeskrywing van die landingsprosedure:\nVerwyder die parkgras en onkruid op die landingsplek, grawe 'n gat van 60 tot 80 cm in deursnee en tot 80 cm diep.\nPlaas dreinering aan die onderkant van die put - ongeveer 15 cm.\nSprinkel 1/3 van die dreinering uit die houer of met gewone parkgrond.\nSit die saailinge streng vertikaal in en strooi dit met 'n mengsel van aarde uit die houer en die park sodat die grondvlak 'n paar sentimeter bo die wortelkraag is.\nTamp die grond versigtig en gooi 10 liter koue water daarin.\nVersorging en groeitoestande\nSpar in die natuur is 'n selfonderhoudende plant, en die 'getemde' spesies benodig min ondersteuning van mense. Dit het veral betrekking op water, snoei en oorwintering gedurende die eerste jaar van groei.\nHet jy geweet? Van die wortels van 'n gevalle spar boom kan groei, wat 'n kloon van die moeder is. In Swede is so 'n plant al ongeveer 9 duisend jaar gekloon en word dit beskou as die oudste plantorganisme ter wêreld.\nU moet Gold Drift met moderering natmaak, maar gereeld. 'N Benaderde skedule kan wees: elke ander dag, basale natmaak van 10 liter koel water, en elke 2-3 dae, laat natmaak van naalde. Na swaar reëns met natmaak, moet u nie haastig wees nie, alhoewel vooraf dreinering gereël is. Dit is nodig dat die aarde 1-2 cm droog word, waarna dit moontlik is om die waterprosedures te hervat.\nSnoei word uitgevoer vir sanitêre doeleindes of met 'n beduidende verdikking van die kroon. Dit word gedoen met 'n skerp snoeier of mes in die laat herfs of vroeë lente.aangesien dit die ongelyke groei van die plant in die hoogte sowel as in die deursnee van die kroon sal versnel, wat kan lei tot agteruitgang van die versieringsvermoë, verdikking van takke, verdikking van die stam.\nHet jy geweet? Die blou spar wat die mure van die Kremlin in Moskou versier, is glad nie in Rusland gekweek nie, maar is uit Noord-Amerika ingevoer.\nGegewe die dalende takke van hierdie spar, is die metode om lote vir die winter tot by die stam in hierdie geval op te dra, nie geskik nie. Maar jy kan die jong boom met 'n bedekking van katoenstof bedek en dit versigtig in 2-3 vlakke met toue vasmaak. Hierdie metode word die eerste paar jaar na landing gebruik. In die toekoms sal die boom sterker word en die winterkoue self kan hanteer.\nDie graad Gold Drift-spar is baie dekoratief en onpretensieus, daarom kan enige somerbewoner of tuinier dit kweek. Samestellings van hierdie bome is versierings van beide klein landgoedere en parkvlaktes en hellings.


Game Cali Vakansie. Speel online free\nGame Cali Vakansie Online\nGame Description: Dit was tyd om te verlaat en ons heldin genoem Kali gestuur res van die oord.Die meisie is ongewoon, want dit het die hele ses arms, wat in die werklike lewe gebeur nie.Die meisie is baie bekommerd oor die klere vir die vakansie en vra jou om haar te vind dat dit geskik is.\nDit was tyd om te verlaat en ons heldin genoem Kali gestuur res van die oord.Die meisie is ongewoon, want dit het die hele ses arms, wat in die werklike lewe gebeur nie.\n© playgame24.com - gratis aanlyn spel Cali Vakansie ()\nSpeel online flash spel Cali Vakansie vir gratis. Moenie vergeet om hierdie spel gradeer Cali Vakansie en deel hierdie speletjie saam met jou beste vriende.


Metropolisiebeamptes vas oor 'gewapende roof' | Maroela Media\nMetropolisiebeamptes vas oor ‘gewapende roof’\n12 Januarie 2014\nTwee Tshwane-metropolisiebeamptes is in hegtenis geneem vir gewapende roof, het die polisie Saterdag gesê.\n“Hulle is Vrydag in Gezina, Pretoria, in hegtenis geneem,” het kapt. Augustinah Selepe, woordvoerder van die polisie, gesê. “Hulle het glo Dinsdagaand ŉ motoris met ŉ vuurwapen gedreig en R550 000 kontant van die motoris gesteel.”\nVolgens Selepe het die motoris aangevoer hy is naby Hammanskraal op die N1, noord van Pretoria, vir ŉ spoedoortreding deur die beamptes afgetrek. “Hulle het sy voertuig deursoek en op die kontant afgekom. Hulle het gedreig om hom in hegtenis te neem vir geldwassery.”\nSelepe sê die twee beamptes sal Maandag in die landdroshof in Pretoria-Noord verskyn.\nANC-lede by Nkandla in hegtenis geneem\nTienerseun sterf na aanranding


Die kerk in die koue Karoo | Maroela Media\nDie NG Kerk Sutherland vanaf die hoofstraat. (Foto: Bernard K. Hellberg)\nSutherland, bekend as een van die koudste dorpe in Suid-Afrika met minimum temperature wat dikwels dubbelsyfers in die verkeerde rigting aanteken, bied terselfdertyd ’n verstommende potpourri van besienswaardighede.\nMaar die gemiddelde Juliemaand se minimum van -6 ℃ (die rekordtemperatuur op 12 Julie 2003 was -16.4 ℃!) is nie die enigste kenmerk van hierdie unieke dorp wat steeds ’n vername rol speel in landbou, en wat ’n hoogbloei in die vyftigerjare beleef het toe wolpryse deur die dak geskiet het nie.\nDie ou gesegde dat een se dood die ander se brood is, is ook hier van toepassing, want die VN-troepe – met die VSA aan die spits – het wêreldwyd in die 1950’s wol ten duurste aangekoop om winterbestande uniforms tydens die Koreaanse Oorlog te verskaf.\nDie dorp self het in 1855 tot stand gekom met 138 inwoners. Later sou die indrukwekkende NG kerk van sandsteen die middelpunt van die dorp en omgewing se aktiwiteite word. Met die hoeksteenlegging op 3 Mei 1899 word die Woord vandag nog – 122 jaar later – gereeld verkondig aan ’n krimpende gemeente van nagenoeg 120 lidmate teenoor ’n groot gemeente van nagenoeg 1 200 lidmate wat vanaf 1903 die banke vol gesit het.\nEn dit is hier waar ons storie begin.\nDie pragtige binneruim van die 1 200-sitplek kerk. Let op die verwarmer waar die handjievol gemeentelede tydens eredienste sit. (Foto: Bernard K. Hellberg)\nAlhoewel geleë in die destydse Kaapkolonie was Sutherland nogtans ’n brandpunt tydens die Tweede Vryheidsoorlog en was daar gereeld skermutselinge met “besoekende” Boerekommando’s – tot so ’n mate dat ’n Britse garnisoen agt maande lank van die begin van die oorlog af heeltyds in die dorp teenwoordig was.\nHandskrifte en spelling van die Britse soldate was nie juis van die beste nie en dikwels was net die offisiere geletterd. Sou redelik wees om te vermoed dat hierdie vandalisme die Kerkraad sou ontstel het. (Foto: Bernard K. Hellberg)\nOm so ’n kontingent troepe (en hul perde) te huisves, het die bevelvoerder sy aandag op die kerkgebou gevestig as die grootste en mees praktiese beskikbare huisvesting – met of sonder toestemming van die kerkraad! Die troepe se verblyf is gekenmerk deur verwoesting en skade en die smet van graffiti wat vandag nog sigbaar is. Hiermee saam ook die lastigheid dat hierdie troepe tot 1903 rondgehang het voor hulle opgesaal en vertrek het.\nVir enige besoeker is dit duidelik dat die kerkgebou iets besonders is – vandaar dan ook die plaket as Nasionale Gedenkwaardigheid. Die argitek, Charles Freeman, het ook ander prominente geboue agter sy naam, soos die Standard Bank-gebou in Kaapstad en die NG kerk in Graaff-Reinet. Maar die Sutherland-kerk, wat ’n indrukwekkende £12 000 gekos het, staan steeds as ’n sigbare baken vir besoekers op pad na die dorp.\nBenewens die kerkgebou self, kan besoekers ook die geboortehuis van twee groot literêre geeste – NP van Wyk Louw en sy broer WEG Louw – besigtig, terwyl die buurdorp, Fraserburg, wêreldberoemd is vir sy fossielskatte.\nVir fotograwe wat in sneeulandskappe spesialiseer is dit nou die tyd om te pak en die langpad na hierdie bestemmings aan te durf.\nDie bewoording op die bronsplaat bewaar die hoeksteen van sandsteen se oorspronklike bewoording. (Foto: Bernard K. Hellberg)\nPragtige kerk – daai lieflike hout boë in die dak…jammer dat die gemeente so gekrimp het – ‘n seker teken van die tye waarin ons leef, mens sien oral kerke wat leegloop. En dan onthou mens hoe het mens pannekoek gebak, basaars gehou ens om die kerk af te betaal, ‘n kerksaal te bou ens. Ai…jammerte


Veerlig en vry... hoe voëls dit regkry om te vlieg\nBO: Nie ’n suikervoëltjie van ons land waar sy soort dikwels proteas vir hul nektar besoek nie, maar ’n anderlandse soort suikervoëltjie (’n kolibrie of “hummingbird”). Hy is ongeëwenaard in sy vermoë om as ’t ware in die lug te bly hang terwyl hy by sy blomme kuier.\nFoto: Paulette Scherr / U.S. Fish and Wildlife Service\nAl gesien hoe ’n klein suikerbekkie die nektar uit ’n vrygewende blom drink? Hy hang wonderbaarlik in die lug terwyl hy sy vlerke ongelooflik vinnig laat fladder. Stilweg is hierdie voëltjie besig om onsigbare kragte te troef—met ’n vaardigheid wat selfs die natuurkundiges en ingenieurs verbyster…\nWENKEND, swiepend, swaaiend, draaiend... kyk enige tyd van die dag op na die hemel daar bo, en die kans is goed dat jy ’n voël teen die blou sal sien sweef.\nOf ’n duif styg êrens van ’n sypaadjie af op, met ’n woeste gefladder van sy vlerke om vaart te kry vir sy vlug. Elders skeer ’n swaeltjie laag en vry oor die aarde en maak ’n vinnige draai om sy prooi op te raap. En in ’n tuin hang ’n suikerbekkie amper bewegingloos in die lug. Met trillende vlerke teug hy nektar uit ’n vrygewige blom.\nVir die meeste van ons is vlieënde voëls so alledaags dat ons hulle skaars nog opmerk. Maar wanneer ons die gevleueldes met enige mensgemaakte vliegtuig vergelyk, steek laasgenoemde bra kru af by die wonderlike voëls van die skepping.\nHoe vlieg voëls? Hoe beweeg hulle vorentoe terwyl hulle teen die afwaartse remming van die aarde se swaartekrag moet beur?\nDie geheim van hul sukses is ’n kombinasie van ’n ligte gewig en krag.\nBO: Arende in vlug.\nFoto’s: NASA en U.S. Fish and Wildlife Service\nBeen weeg swaar. Vir die diere wat op die land lewe, is dit geen probleem nie, want hulle het ooreenstemmende hoeveelhede spiere wat die beendere kan dra. Maar vlieënde voëls moet noodwendig lig wees, want hoe minder die gewig is wat hulle moet oplig, des te makliker kan hulle vlieg.\nDie lang beendere van vlieënde voëls is dus hol en aan die punte versterk. Hul skedels is van papierdun velletjies been wat saamgesmelt en aan die binnekant met dun stafies versterk is. Selfs die piepklein voetbeentjies van baie soorte voëls is hol.\nBehalwe dat hulle lig moet wees, moet voëls ook werklik gebou wees om te hou! ’n Breekbare skelet sou tog nutteloos wees vir ’n vlieënde voëltjie in ’n storm. Daarby moet voëls die spierkrag hê om hul vlerke op en af te beweeg en die stremminge van hul vlieëry te weerstaan.\nDie vliegspiere, wat die vlerke "aandryf", is dus die grootstes in die voël se liggaam. (As die mens kon vlieg, is bereken, sou hy borsspiere van sowat ’n meter dik moet gehad het!)\nVoëls wat baie groot afstande moet aflê, of wat harder moet werk om te vlieg, se vliegspiere is baie groter as dié van swakker vlieërs.\nSkelet van ’n vlerk\nREGS: ’n Vlerk is in der waarheid ’n “hand” en “arm”, die skelet gehul in sterk vliegspiere en vere.\nSterk van vlerk\nkragte wat in werking is wanneer ’n voël in die lug vlieg\nDIE vlerk van ’n voël is nie net ’n plat oppervlak vol vere nie, maar het ’n spesiale vorm wat ’n lugblad genoem word. Dis juis hierdie besonderse vlak wat dit vir die voël moontlik maak om te vlieg.\nDie vlerk is breër vooraan die voël en word smaller na agtertoe, wat dit stroomlyn vir die vlug.\nWanneer die voël dan vlieg, word die lugvloei by die vlerke só versprei dat die lugdruk aan die meer geboë bokant van die vlerke minder is as die lugdruk daaronder. Gevolglik styg die voël op.\nREGS: Hoe voëls dit regkry om in die lug op te styg. Vanweë die vorm van die vlerk beweeg die lug wat oor die bokant daarvan beweeg vinniger as die lug wat aan die onderkant deurstroom. Die beginsel van Bernoulli lui: Hoe vinniger lug beweeg, hoe minder is die druk wat dit uitoefen. Dit beteken dat minder druk bokant die vlerk uitgeoefen word as daaronder en die voël styg dus op. Die opwaartse krag word die stygkrag genoem, die remming van die lug die remkrag. (Die beginsel van Bernoulli is genoem na Daniel Bernoulli, 1700–1782, ’n Switserse wiskundige.)\nBO: Wilde swane is onder die grootste en swaarste voëls wat kan vlieg en het groot watermassas nodig om op te styg—lang “aanloopbane” kan ’n mens maar sê, sodat hulle genoeg vaart kan kry om in die lug te kom. Hierdie mooi foto van ’n opstygende swaan is in 2008 deur ’n Suid-Afrikaanse toeris in die Meregebied van Finland geneem. Hy vertel: “Dit was ’n magiese toneel tienuur, halfelf die aand. Ons was nie te ver suid van die Poolsirkel nie, met ander woorde amper in die middernagson-gebied.”\n• As swemvoëls vreet swane hoofsaaklik waterplante. Die vier swaanspesies wat in die Noordelike Halfrond voorkom, is wit, terwyl die drie spesies van die Suidelike Halfrond heeltemal of gedeeltelik swart is. Die mannetjies en wyfies lyk eenders en hulle bly gewoonlik hul hele lewe saam nadat hulle gepaar het.\nFoto: © Willie Kühn\nVoëlsoorte se vlerke verskil na gelang van hul omgewing en voedingsgewoontes. Dié wat in die woude of bosgebiede woon, neig om kort, breë vlerke te hê sodat hulle aan nie boomtakke sal vashaak nie.\nVoëls wat op die grond vreet, het weer kort, ronde vlerke wat hulle vinnig onder blare kan laat wegskarrel sonder om die vlerke seer te maak.\nEn oor die oop veld of bo die see kan lang, smal en gepunte vlerke voordeliger wees om vinniger, verder en met minder inspanning te vlieg.\nMaar ondanks hierdie kleiner verskille, lyk alle voëlvlerke baie eenders.\nDie vlerk is soos ’n Z gevorm—’n briljante ontwerp wat die voël in staat stel om sy lang vIerke in ’n kompakte, gekromde vorm knussies teenaan sy lyf te kan opvou.\nBO: Die bou, die spiere, die ligte vere... alles werk saam om die voëlvlerk ’n wonder van die skepping te maak. Die mens kan met die strakke vlerke van sy vliegtuie in die lug kom, maar geen vliegtuig kan sy vlerke klap soos ’n voël nie.\nKrediet: U.S. Fish and Wildlife Service\nKlap, hang, sweef en opstyg\nVOËLS wat hul vlerke moet klap om te vlieg, maak staat op hul eie spierkrag. Die vlerke word vorentoe en afwaarts gedruk, en beweeg dan terugwaarts en op. Met vorentoe-slag “trek” die voël homself deur die lug soos ’n swemmer deur water, en die terugslag plaas die vlerk weer in posisie vir die volgende slag.\nDie meeste vlerkklappers vreet sommer al vlieënde en bring ’n groot deel van hul lewe in die lug deur. Die geheim van hul vliegstyl lê in hul klein, ligte liggaampies en lang, doeltreffende vlerke.\nOm op een plek in die lug te hang verg ’n spesiale vorm van vlerke klap. Daar is baie sulke “hangers” onder die voëls, maar van hulle almal is die kolibrie beslis die kampioen.\nHierdie merkwaardige voëltjie kan letterlik teen 0 km/h vlieg, nes ’n helikopter. Hy kantel sy lyf en fladder sy vlerke in ’n ongetooflike tempo terwyl hy sonder moeite nektar uit blomme suig.\nSweef is die eenvoudigste vorm van vlug. Die voël hou bloot sy vlerke oop en seil deur die lug. Voëls wat sweef, sluit arende, valke, aasvoëls, seemeeue en albatrosse in.\nOm lang tye te kan sweef weet hierdie soort voëls instinktief hoe om die krag van stygende lugstrome te benut deur binne-in die stroom te vlieg. Hierdie spesiale vorm van sweef neem twee vorms aan: Die voël gebruik stygstrome waar bewegende lug ’n versperring soos ’n bergrif, sandduin, laning bome of selfs ’n gebou bereik en opwaarts trek; of hy benut die warm lug wat op sonnige dae van die aarde af opstyg.\nVoëls wat baie ver reis om kos te soek of voëls wat trek, maak van hierdie opstygende lug gebruik.\nWindvloei is nog ’n bron van stygkrag. Heersende winde waai enorme afstande oor die see, en baie seevoëls volg hierdie windpatrone.\nDaar is min ander dinge in die natuur wat die skoonheid van voëls in volle vlug kan oortref. Vry op die strome van die lugruim span hulle die elemente tot hul voordeel in. Hulle benut die krag van die son en die wind om deur die dampkring te kan draai, en kry dit reg—of ten minste ’n ruk lank—om oor die wet van swaartekrag te triomfeer.\nDie voëls van die hemel is baasvlieërs wat die mens se beste pogings om hulle na te boots sleg in die skande steek.\nEn dit is alles baie meer as net gevleuelde woorde...\nBO: ’n Wilde-eend sprei sy vlerke met ’n kleurevertoon, gereed om van die water af op te styg.\nFoto: New Orleans District / U.S. Army Corps of Engineers / U.S. Military\nGrootste vlieënde voël\n’N ENORME roofvoël wat baie lank gelede in Argentinië voorgekom het, word beskou as die grootste vlieënde voël wat ooit gelewe het (sover bekend). Die voël, Argentavis magnificens, het na raming tussen 70 en 72 kg geweeg en ’n vlerkspan van sewe meter gehad.\nREGS: ’n Rekonstruksie van Argentavis magnificens met uitgespreide vlerke, met ’n man langsaan, gee ’n mens ’n idee van hoe groot hierdie knewel inderdaad kon gewees het.\nHoe só ’n lywige voël in die lug kon bly, is nogal ’n vraag. Hy het moontlik eers teen ’n steilte afgehardloop om genoeg vaart te kry en dan van stygende lugstrome gebruik gemaak om opwaarts te sweef.\nKenners reken hy kon ’n kilometer of drie in die lug opstyg sonder om sy vlerke te klap en deur slegs in sirkels te beweeg. En sodra hy daarbo was, kon hy eenvoudig na die volgende stygende lugstroom sweef en sodoende maklik meer as 300 km per dag aflê.\nOns volstruise, wat ’n massa van 130 kg of meer kan haal, is wel heelwat swaarder as wat wyle Argentavis magnificens kon hoop om te word, maar sal so min enkele meters ver kan vlieg as wat ’n skilpad vere het!


Ontmoet vir Tortellini, die nuutste aanwins in ons huishouding. Sy het hier naby ons verdwaal en die vrou wat haar aanvanklik oor die diertjie ontferm het, kon haar nie hou nie. Sy het eers vir die kat duur Maine Coon-kos gaan koop (klaarblyklik ‘n katliefhebber!), toe orals gevra en foto’s op fb gepos, maar kon nie die eienaar opspoor nie.\nTortellini is nog jonk en baie spelerig, sy en klein Joshi raak ewe vrolik poot- en handgemeen. Sy het die hond klaar getem, maar is nog lugtig vir die wilde wit kat, wat haar met argwaan bejeën. Die kleur van haar pels lyk soos ons ou kat wyle Knersus s’n, maar die wolle is lank en dig, soos my lieflingskatjie oorlede Skoonlief s’n.\nKatte en klein kindertjies verbly my hart.\n9 thoughts on “In die oomblik…”\nMei 10, 2018 om 3:23 nm\nAg jinne, geluk met die nuwelingetjie…sy is pragtig!\nMei 10, 2018 om 3:58 nm\nMaine Coon nogal. Sy wil seker hê Tortellini moet baie groot word of het sy haar dalk geïdentifiseer as afkomstig van daardie ras. Sy is pragtig Frannie; mag julle baie vreugde van haar hê.\nMei 10, 2018 om 4:40 nm\nAg Frannie, sy is pragtig! So bly julle kon haar inneem.🌹🌹🌹\nMei 10, 2018 om 6:13 nm\nIs die mooiste mooiste kat. Oegh ek is lief vir diere…\nMei 10, 2018 om 8:56 nm\nGaan slaap met blymoedige hart\nMei 11, 2018 om 4:14 vm\nEk glo mos die kat kry sy mense nie dir mense die kat nie. Op n stadium daag die katjie daar op sonder dat jy dit beplan het.So bly Tortinelli het jou gekry!\nMei 11, 2018 om 4:41 vm\nSy is pragtig Tannie Frannie! ❤\nMei 11, 2018 om 10:51 vm\nMens kan hoe knieserig en omge-ellie voel, as n kat by jou kom purrrrrrr voel jy dadelik beter, beste medisyne.\nMei 11, 2018 om 12:05 nm\nJaaa! Het juis vanoggend ‘n sprokie daaroor geskryf!


Die beste oefening vir jou liggaamsvorm - Goeie Huishouding\nOefen reg vir jou lyf!\nOns almal het verskillende liggaamsvorms en daarom behoort ons oefenprogramme te verskil. Sommige mense vind meer baat by oefeninge met gewigte terwyl ander groter voordeel uit ’n sessie op die trapmeul of in ’n Pilates-klas put. Lees hiér watter oefeninge jy vir jou liggaamsvorm behoort te doen:\nJOU LYF: Vroue met ’n peervormige lyf is in verhouding kleiner bolangs terwyl hulle onderste helfte aan die vorm van ’n peer herinner, vandaar die naam. Hulle gewig gaan sit gewoonlik op die onderste helfte van hulle lyf en hulle vind dit moeilik om hulle arms en skouers definisie te gee.\nDIE PROBLEEM: Vroue met hierdie liggaamsbou maak dikwels die fout om net op hulle onderste helfte te fokus en daarom slegs oefeninge soos hurke en beenoefeninge te doen.\nOEFEN-OPLOSSING: Doen oefeninge wat op die boonste helfte van jou lyf fokus. Sodoende sal jy ’n meer gebalanseerde prentjie skep. Die beste oefening vir ’n peervormige vrou wat van vetjies onder haar middel wil ontslae raak, is enige soort aërobiese oefening. Oefeninge wat jou hartklop opjaag, soos hardloop, fietsry, roei en oefeninge op die elliptiese oefenmasjien sal jou metabolisme in vetverbrandingsrat bring, wat goed is!\nJOU LYF: Hierdie liggaamsvorm het gewoonlik meer kurwes, met groter borste en heupe terwyl die middel die kleinste deel van die lyf is.\nDIE PROBLEEM: Wanneer ’n uurglasfiguur gewig aansit, gebeur dit gewoonlik oor haar hele lyf. Nes pere met groter borste, is die kurwes in posisie, maar wat hulle gewoonlik kort, is spierdefinisie regoor hulle lyf.\nOEFEN-OPLOSSING: Vroue met ’n uurglasfiguur behoort op oefeninge te fokus wat die hele liggaam teiken, anders loop hulle die gevaar om gewig in hulle dye en boarms op te tel. “Jou doel is om die spiere en kurwes in jou bo-, middel- en onderlyf te balanseer,” verduidelik die Amerikaanse afrigter en dieetkundige Jenny Champion. Roteer tussen kragoefeninge (gewigte wat op jou middellyf fokus of gewigmasjiene), kardio (enige iets van hardloop tot aërobiese klasse) en dans (byvoorbeeld buikdans of klasse wat op dans fokus).\nJOU LYF: Die appelvormige lyf is breed oor die rug en skouers en smaller oor die heupe. Met ’n laer verhouding van vet tot spiere as peervormige of uurglasfigure, is hierdie liggaamsvorm geneig om ’n vierkantige silhoeët te hê.\nDIE PROBLEEM: Dit is soms moeilik om ’n swembroek vir ’n appelvormige figuur te kry, want iets wat onder pas, is dikwels bolangs te klein.\nOEFEN-OPLOSSOING: Om meer van ŉ balans te skep en kurwes te aksentueer, behoort hierdie liggaamstipe op kernoefeninge te fokus wat maagspiere versterk, en onderlyfoefeninge wat die boudspiere en dye vorm. As jy ’n appelvormige figuur het, sal jy op aërobiese oefeninge wil fokus om te verslank en vet te verloor. Jy kan kardiovaskulêre aktiwiteite soos roei, swem of fietsry doen wat sag op jou knieë en enkels is. Joga en Pilates is ook uitstekende oefen-opsies vir appelvormige vroue wat hulle middellyfspiere wil ontwikkel en ’n ferm maag wil hê.\nJOU LYF: Die reghoekige liggaamsvorm het gewoonlik ’n liniaalreguit lyf en kan enige iets dra, maar hulle het ’n tekort aan kurwes.\nDIE PROBLEEM: Enige gewig wat aangesit word, gaan sit in die vorm van ’n magie, en vroue met ’n reghoekige figuur vind dit moeilik om spierdefinisie te kry.\nOEFEN-OPLOSSING: Vir meer kurwes moet dié liggaamsvorm op oefeninge fokus wat die middel en kantmaagspiere (obliques) versterk. Staan ook meer tyd af aan oefeninge met gewigte om lenige spiermassa oor die boude te ontwikkel. As jy lang, lenige arms en bene, en ’n seunsagtige bolyf het, is dit veral belangrik om ’n kardioprogram te kies wat been- en armspiere bou, soos spinklasse en skopboks.\nDie 5-minute-truuk vir ferm arms


Rower steek vrou met vurk, byt oor | Mossel Bay Advertiser\nRower steek vrou met vurk, byt oor\nJournalist Cornelle Carstens | Wednesday, 17 October 2018, 08:01\nMOSSELBAAI NUUS - Die 56-jarige bestuurder van 'n gastehuis in Hartenbos is erg getraumatiseer nadat sy Saterdagmiddag, 13 Oktober omstreeks 16:30 deur 'n onbekende man verskeie steekwonde toegedien en ook aan die oor gebyt is tydens 'n huisrooftog.\nVolgens die Da Gamaskop-polisie se kommunikasiebeampte, kapt Wollie Fourie was die vrou, wat die gastehuis namens haar suster bestuur en in 'n woonstel op die perseel bly, in die gastehuis doenig toe sy skielik opkyk en 'n onbekende man voor haar sien staan.\nHy het glo toegang tot die perseel verkry deur 'n oop skuifdeur. Die vrou het die verdagte man glo by die skuifdeur probeer uitstamp en sodoende die boosdoener probeer uitsluit, toe die man 'n vurk gryp en haar herhaaldelik daarmee begin steek.\nTydens die struweling het die verdagte ook glo die vrou se oor bykans afgebyt.\nDie verdagte het op die vlug geslaan met 'n kontantbedrag, die vrou se handsak, selfoon en beursie.\nDie getraumatiseerde vrou het hierna haar suster gebel. Die polisie asook die buurtwag is geaktiveer.\n"Ongeveer 'n uur later is 'n 32-jarige man op die strand tussen Hartenbos en Bayview, onderweg na Mosselbaai, deur lede van die buurtwag gearresteer. Hy is aan lede van die Langeberg K9 honde-eenheid oorhandig," berig kapt Fourie.\nKaptein Fourie het die buurtwag geloof vir hulle goeie werk en ook gesê dat dit weer eens bewys lewer van die effektiwiteit van 'n aktiewe buurtwag.\n'n Saak van huisroof word deur ao Richard van Eyck van die Da Gamaskop-polisie se speurafdeling ondersoek.\nRead more about: vurk oor gebyt gastehuis huisroof vrou aangeval\nPosted on: 08:01 Wed, 17 October 2018


Beeld-fotograaf moes foto’s uitvee | Maroela Media\nHarbour Fish & Meat Market in Bedfordview. Foto: Dining-out.co.za\nBeeld beoog om kriminele aanklagte aanhangig te maak nadat een van sy fotograwe glo geteister is omdat hy foto’s van ŉ restaurant geneem het wat gereeld deur Radovan Krejcir, die omstrede voortvlugtige Tsjeggiese besigheidsman, besoek word.\nDie Suid-Afrikaanse Redakteursforum (Sanef) het Donderdag die voorval streng veroordeel. Die voorval het Woensdag by die Harbour Fish & Meat Market plaasgevind. Werknemers van die restaurant het beslag gelê op die fotograaf, Cornél van Heerden, se kamera nadat hy foto’s van die restaurant en die parkeergebied by die Bedford Centre geneem het.\n“Nadat die restaurant se werknemers die fotograaf gesien het, het twee mans aggressief op Beeld se span in hul voertuig afgestorm,” het Sanef gesê. “Hulle het alle kameratoerusting uit die voertuig gehaal en Van Heerden se kamera uit sy hande gegryp, waarna hulle met al die toerusting in die restaurant in is.”\nDie joernaliste het die sentrum se veiligheidswagte ontbied, wat glo geweier het om in te meng.\nBeeld het die Bedfordview-polisiestasie gebel, wat drie beamptes na die toneel ontbied het.\nDie restaurant het aangebied om die toerusting terug te gee op voorwaarde dat al die foto’s wat van die restaurant geneem is, uitgewis word.\n“Wat meer skokkend is, is dat die polisiebeamptes saamgestem het dat die foto’s uitgewis moet word,” het Adriaan Basson, Beeld se redakteur, in ŉ verklaring gesê.\nBasson het aan sy span opdrag gegee om maar die foto’s uit te wis sodat hulle hul toerusting kan terugkry. “Dit was duidelik dat hulle in gevaar was, en ek wou nie toelaat dat my kollegas argumenteer met mense wat duidelik nie ‘n idee het wat vryheid van spraak is nie,” het Basson gesê.\nNadat die foto’s uitgewis is, is die kameratoerusting teruggegee.\nBasson het gesê hy is woedend oor die restaurant se optrede, aangesien die foto’s van ŉ publieke plek af geneem is. Hy sê ook die sentrum se bestuur het ook gefaal deur nie in te meng nie.\nSanef het gesê hul gaan die saak verder neem en by polisiekommissaris Riah Phiyega ŉ klagte indien en versoek dat die drie beamptes, wat op die toneel was, dissiplinêr aangekla word, omdat hulle saamgestem het dat die foto’s uitgewis moet word; dít kom neer op diefstal.\nDie bestuur van die restaurant het Donderdag geweier om kommentaar te lewer en het gesê slegs die eienaar kan dit doen. Die eienaar sal egter eers Donderdagmiddag by die restaurant wees en dan vir kommentaar beskikbaar wees.\nKrejcir was vandeesweek weer in die nuus nadat ŉ bom by sy kantoor in Bedfordview ontplof het, en twee lewens geëis het. Lees meer hier.\nBedfordview Beeld bom Cornél van Heerden Harbour Fish & Meat Market Radovan Krejcir Sanef sluipmoord\nDie knaap dink hy is verhewe bo die wet, hoe kan hy nog vry rondloop ?


Volksraad Verkiesing Kommissie - Rebellie-toespraak 2014\nToespraak deur Paul Kruger op Verkenners-beweging kongres; 26 April 2014\nTema - Honderdjarige herdenking, Rebellie 1914: “Ek dra...”\nEk weet nie van julle nie, maar jaartalle dra vir my hulle eie persoonlikhede. En, net soos met mense, is daardie persoonlikhede soms sterk en soms swak - en soms is hulle vir my aangenaam en ander is minder aangenaam. Iets soos “1816” of “1911” sê vir my nie veel nie maar “1838” of “1948” sê vir my baie. En ek ervaar 'n jaartal soos “1961” op „n heel ander manier as een soos “1994”.\nEn 1914? Ons herdenk vanjaar die Rebellie van 1914 en die jaartal 1914 bring baie verskillende dinge by my in gedagte.\nEk sien netjiese rye soldate in perfekte gelid en dit klink soos kanonskote as hulle hakke van hoog in die lug elke keer met een slag op die asfalt onder hulle klap. Die Duitse adelaars voorop- en die silwer pylsteeltjies wat gewoonlik bo-op hulle “Pickelhaube”-helms blink, is toegedek onder grys oortreksels; en in grys uniforms marsjeer hulle af met die breë Unter den Linden-weg onder die Brandenburg-poort deur, en duisende vroue en kinders jubel langs die straat en gooi blomme op die pad voor hulle.\nEk sien 'n bloeddorstige mop in die strate van London wat skreeu “On to Berlin!” en “Hang the Kaiser!”\nEk sien 'n grys Daimler wat in die nag deur „n padblokkade bars en hoor die fluit van „n opslagkoeël en „n stem wat sê: “Chrisjan, dis raak”.\nEk sien 600 uitgemergelde Rebelle, half dood van die dors wat desperaat voor Louis Botha se stoomroller uitvlug terwyl hulle bloedspore trap in die sand van die Kalahari en met hulle allerlaaste lewenskragte oor die Duitswes-grens strompel.\n1914 is die jaar van oorlog tussen state en Regerings en hier by ons terselfdertyd die jaar van gewapende rebellie teen 'n Regering.\nWat moet ons oordeel oor die Rebellie wees en wat moet ons daaruit leer?\nParty sal sê om die antwoord daarop te vind moet ons as “Calviniste” ook hierdie lewensterrein, soos alle ander, vanuit 'n radikaal Bybelse perspektief deurvors en beoordeel.\nPersoonlik dink ek natuurlik nie dat mens 'n Calvinis hoef te wees om daarby uit te kom nie – die antwoord op enige vraag oor enige menslike gedrag lê inderdaad altyd in die Bybel opgesluit en geen ware kind van God kan anders daaroor redeneer nie, of jy nou Calvinis of Luthers of charismaties of wat ookal is. Dis nie Calvyn se idee nie - dis bloot wat die Skrif alle gelowiges aanmaan en leer om te doen.\nEn wat leer die Bybel ons eerstens oor oorlog en tweedens oor rebellie teen 'n owerheid? Die Bybel is vol verwysings na albei hierdie verskynsels.\nWat rebellie betref is die eerste teks wat baie mense jou vinnig op sal wys die woorde van Paulus in Romeine 13 waar hy elkeen vermaan “om hom te onderwerp aan die magte wat oor hom gestel is, want alle mag is deur God ingestel sodat hy wat hom daarteen versit, die instelling van God weerstaan en 'n oordeel sal ontvang”.\nIn Titus 3 skryf hy wéér: “Herinner hulle daaraan om onderdanig te wees aan owerhede en magte...” en in Kolosense 1 verklaar Paulus: “...trone sowel as heerskappye en owerhede en magte – alle dinge is deur Hom en tot Hom geskape”.\nDit is hoe die Bybel dan rebellie teen 'n owerheid afkeur, sê baie mense dus. En oorlog?\nWat oorlog betref wys mense jou op God se afkeur teen geweldenaars en Sy eise van liefde en die teks in Jesaja wat vertel van mense wat pikke smee van swaarde en snoeimesse van spiese. Hulle sê oorlog is net so verwerplik vir God as rebellie want Sag. 4 bevestig immers: “Nie deur krag of geweld nie maar deur My Gees, sê die Here van die Leërskare”.\nTydens regstudies word prokureurs en advokate geleer dat 'n hele wet of 'n hele kontrak eers bestudeer moet word voordat jy 'n sin of 'n deel daarvan probeer interpreteer; en dat jou interpretasie dan uiteindelik gedoen moet word met die ganse dokument in gedagte.\nDieselfde met die Bybel liewe volksgenoot - want daar is ook 'n ander kant aan beide oorlog en rebellie wat uitkom in die Skrif.\nU sien die profeet Joël praat in Hfst. 3 juis weer van pikke wat tot swaarde gesmee moet word en snoeimesse tot spiese; van die swakke wat moet sê “ek is 'n held”; van 'n oorlog wat geheilig moet word en helde wat opgewek moet word, krygsmanne wat moet opruk. Dawid sê in Psalm 144: “Geloofd sy die Here wat my hande leer om te veg, my vingers om oorlog te voer”.\nIn Spreuke 21 staan dat die perd reggemaak word vir die dag van die geveg, maar die oorwinning is deur die Here en Dawid beaam in Ps. 144: “U wat aan die konings die oorwinning gee”.\nDie Prediker skryf in Hfst. 3: “Vir elke saak onder die hemel is daar 'n tyd...‟n tyd om gesond te maak en 'n tyd om dood te maak... 'n tyd om lief te hê en 'n tyd om te haat; 'n tyd vir oorlog en 'n tyd vir vrede”.\nGoed, sal sommige sê, dan is daar 'n tyd en 'n plek vir oorlog ook in die Bybel, maar dit gee nog nie die groen lig vir rebellie, vir staatsburgers om teen hulle eie owerheid in opstand te kom nie.\nWerklik? Die as waarom hierdie hele saak wentel, lê vir my opgesluit in een van die minder bekende uitsprake van die Messías. Hy noem naamlik die Satan by 'n sekere naam; en daardie naam is: “Die owerste van hierdie wêreld”. Hy noem hom so in Joh. 12:31; weer so in Joh. 14:30 en weer in Joh. 16:11.\nMatt. 4: “Weer neem die duiwel Hom saam na 'n baie hoë berg en wys Hom al die koninkryke van die wêreld...en sê vir Hom: Al hierdie dinge sal ek aan U gee as U neerval en my aanbid...Toe sê Jesus vir hom: Gaan weg, Satan! ...Die Here jou God moet jy aanbid en Hom alleen dien”. Let wel, die Messìas stry nie met Satan dat die koninkryke van die wêreld aan Satan behoort nie. Trouens, Hy bevestig in Johannes dat die wêreldkoninkryke aan Satan behoort en noem Satan “die owerste van die wêreld”.\nDink u dit was net die geval toe Christus hier op aarde was, meer as 2 000 jaar gelede; dat die Romeinse Ryk met sy berugte Christen-vervolgings en die heidense Indië en die Chinese keiserryk van daardie tyd dalk Satan s'n was - maar dat ons vandag gelukkig darem “'n Christelike Westerse wêreld het”?\nDan het ek 'n nare verrassing vir u. In Openb. 11:15 staan: “En die sewende engel het geblaas, en daar was groot stemme in die hemel wat sê: „Die koninkryke van die wêreld het die eiendom van onse Here geword en van Sy Christus‟”. Daardie sewende engel se basuin sal eers blaas aan die einde van die tye - dit het nog gladnie gebeur nie. En intussen worstel ons gelowiges onder die wurggreep van “die owerste van hierdie wêreld”...\nHet u al oor die ganse wêreldgeskiedenis nagedink en u verwonder aan die vlietende tydgleufies van Godvresende regerings? 'n Mens se kans om so-iets te beleef is eintlik bitter skraal - die wêreldgeskiedenis laat my dink aan 'n pikdonker, angswekkende vertrek en 'n deur wat net nou en dan en met spanningsvolle moeite vir 'n klein rukkie oopkraak sodat „n ligstraal deurgelaat word – net om spoedig weer deur 'n rukwind toegeklap te word.\nIn die eerste Israel-koninkryk het die eerste koning reeds Goddeloos geraak. In die tyd van Dawid sien ons hoe 'n staat kán presteer waarin God gevrees en gedien word, van die laagste onderdaan af tot die koning. Salomo se ryk het nog op 'n manier gehou - en toe begin die donkerte.\nHier en daar 'n ligstraal, soos Jósafat en Hiskia. Maar oor die algemeen: donkerte wat voortgeduur het tot met Christus se aardse geboorte en daarna.\nEn toe die Katolieke Kerk eers gesag in Europa begin verwerf, pleeg hy wandade wat selfs die heidene met walging vervul het. Die Waldense wat probeer suiwer bly het, is eenvoudig uitgewis.\nToe kom Martin Luther; en sedert die 1500's kon 'n deel van die Duitsers en Nederlanders hulleself in lang en bitter oorloë vry genoeg veg om 'n handjievol Godsdienstig-suiwer state in Wes-Europa op te rig. Teen 1871 kulmineer dit in 'n hoogtepunt toe Duitsland verrys as magtigste moondheid in Wes-Europa onder leiding van die Protestantse Pruise. Maar die tyd het reeds weer begin uitloop vir die ligstrale.\nEngeland en sy maaksel Amerika was wel Protestants – ook nog die twee sterkste Protestantse moondhede ter wêreld daarby - maar hulle verval kort voor lank in sulke grypsug, internasionale geldmag en humanistiese afbreek van enige grens ingestel deur God en gebod, dat mens wonder of hulle boosheid nie groter as die Hindoes of Boeddhiste of ander dwaalgodsdienste s'n is nie.\nEngeland en Amerika is by uitstek die Westerse bewys dat die “owerste van hierdie wêreld” 'n manier het om sy eiendom nie sommer uit sy hande te laat gaan nie - en as dit die slag gebeur, vat dit hom gewoonlik nie lank om dit terug te kry nie.\nIntussen breek nog twee ligstraaltjies deur aan die suidpunt van Donker Afrika: Transvaal en die Oranje-Vrystaat. Satan sou nie rus voor hulle uitgedoof is nie. Op 27 Februarie 1881 kon die Lig vir oulaas seëvier, maar dit was ook die einde van 'n era wat begin het in die 1500's. Daarvandaan sou die Groot Droogte heers...\nJa, al lê Majuba soveel geslagte ver terug, bly dit tot vandag toe die laaste militêre oorwinning vir suiwer, nasionalistiese Protestante op hierdie planeet. 'n Beklemmende gedagte!\nIn 1902 volg die Geldmag se uiteindelike vernietiging van die Boere-republieke. Teen daardie tyd was die Engelse se grypsug- en grensafbrekende humanisme deur die hele Westerse wêreld nagevolg. Net die Duitsers het vasgeskop, en daarbenewens nog deurbrake begin maak op terreine wat Brittanje eeue lank eksklusief gedomineer het - soos beheersing van die oseane en wêreldmarkte. Die botsing tussen hulle het net gewag om te gebeur...\nToe kom dit in 1914 - en die owerheid in Suid-Afrika besluit om die Geldmag te steun. Daardie selfde magte wat deur Pres. Kruger in sy telegramme aan die Kommando's “die Dier” genoem is. Vir die opregte Boer was dit 'n bitter pil om te sluk maar daar was sogenaamde Christene wat hulle vinnig vertel het dat mens jou owerheid onderdanig moet wees, want: “dis mos wat die Bybel leer in Romeine 13...”\nTerwyl Spreuke 29 sê: “As die goddelose heers, sug die volk”. Inderdaad! Hoe moet jy onderdanig wees in 'n koninkryk wat op sy beurt behoort aan die “owerste van die wêreld”? Wat nie daarvan terugdeins om vrouens en kinders te vermoor ter wille van goud en mag nie? Wat leuens en skynheiligheid en wanvoorstellings, bedrog en diefstal vervolmaak tot 'n vlak wat hierdie wêreld nog nie gesien het nie?\nBeyers en De Wet en De la Rey en Maritz en Kemp en hulle burgers KON nie aan die owerheid van so 'n koninkryk onderdanig wees nie. Want, soos dit so kennelik uitgespel word in Hand. 5:29: “En Petrus en die apostels antwoord en sê: Ons MOET aan God MEER gehoorsaam wees as aan mense”.\nDaarom ook dat Daniël se drie vriende rebelle geword het eerder as om 'n afgodsbeeld te aanbid. En Paulus in II Kor. 6: “Moenie in dieselfde juk trek saam met ongelowiges nie, want watter gemeenskap het die lig met die duisternis, of watter aandeel het die gelowige met die ongelowige? Daarom, gaan onder hulle uit en sonder julle af, spreek die Here”.\nDie owerste van hierdie wêreld en sy diaboliese koninkryke duld natuurlik nie so 'n houding nie. En die Messías het dit vooruit geweet.\nDaarom waarsku Hy in Joh. 15: “As die wêreld julle haat, moet julle weet dat hy My voor julle gehaat het. As julle van die wêreld was, sou die wêreld sy eiendom liefhê. Maar omdat julle nie van die wêreld is nie, maar Ek julle uit die wêreld uitverkies het, daarom haat die wêreld julle”.\nOns versus die wêreld – daarom verklaar dieselfde Paulus van Romeine 13 in Ef. 6: “Want ons worstelstryd is nie teen vlees en bloed nie, maar teen die owerhede, teen die magte, teen die wêreldheersers van die duisternis van hierdie eeu”. Ja, vlees en bloed is nie die oorsprong van ons stryd nie - ons veg 'n Lig teen Duisternis-stryd. 'n Geestelike stryd in geestelike oorlogvoering, maar wat talle male in die verlede al gemanifesteer het in fisiese konflik – die Godsdiensoorloë van die 1500's in Duitse gebiede en Nederland en die burgeroorlog tussen Hugenoot en Katoliek in Frankryk is net enkele voorbeelde daarvan. En kom ons kyk mooi wat skryf Paulus hier in Efesiërs: Ons WORSTELSTRYD is teen die owerhede, die magte, die wêreldheersers van die duisternis van hierdie eeu”.\nOns WORSTELSTRYD. Die Bybel laat ons nie 'n ander keuse as om hierdie stryd teen die Satan se owerhede en sy magte te voer nie, liewe volksgenoot. Ons durf nie ons oë vir die vergrype van enigeen en ook nie vir 'n Godlose Regering toe te knyp en so Regering met rus te laat en reken ons gaan nou maar net met ons eie mooi lewentjies aan nie. Dan is ons NIE meer die sout wat die verderf keer nie; maar die lig wat onder 'n maatemmer weggesteek staan en net deur 'n Godlose owerheid met rus gelaat word omdat ons met ons kerke en al vir die Satan geen bedreiging of probleem in sy koninkryk inhou nie!\nDáárom was daar soveel Rebelle al onder hierdie volk gewees: Omdat ons van hierdie plig op ons kennis dra. Omdat hierdie volk soveel ware kinders van God oplewer – persentasiegewys méér, wil ek waag om te verklaar, as ander Westerse volke, onder wie die Lig nog makliker deur Duisternis oorwin word. Hierdie ellendige, geringe volk anderkant die riviere van Kus soek skuiling by die Naam van die Here, want dit is al waar daar oor drie en 'n half eeue heen nog ooit vir ons skuiling was, en is!\nDaarom is ek so dankbaar om deel van hierdie volk te wees; so trots op die voorreg om sy las van weerstand teen die Satan te kan help dra.\nEk dra die Oosgrens-Boervrou van 1780 se angsbeklemming as nog 'n nag oor die Amatola-berge daal; en ek dra haar danklied teenoor die Vader in my hart as my gesin bly leef om nog 'n maal die son te sien opkom op die oosterkim.\nEk dra die Emigrante-Boer se karwats waarmee hy op 'n dag in 1836 oor Grootrivier die Noorde binnegetrek het; om vry te wees van die juk van die humanis.\nEk dra Dirkie Uys se assegaai-deurboorde onderbaadjie wat hy aangehad het op 11 April 1838 in die Italeni-kom.\nEk dra Veldkornet Roos se velskoene waarmee hy Majuba uitgestorm het in 1881.\nEk dra Danie Theron se Mauser wat uit sy hande geval en op die rotsklippe van Gatsrand neergekletter het op 5 September 1900.\nEn ek dra Jopie Fourie se bloedgedrenkte hemp wat hy aangehad het in Pretoria Sentrale Gevangenis op 20 Desember 1914.\nWant as ek en jy hierdie dinge nie dra nie – wie sal? Die “kom-ons-maak-Swart Suid Afrika-werk”-mense? Die een wie se hele lewe draai om Saterdag se “game” tussen die “Bulls” en die “Waratahs” en oor niks anders kan praat nie? Die multi-miljoenêr wat 16 uur per dag besig is om sy leefstyl van strandhuise en wildsplase en eie vliegtuie te finansier? Die armblanke in 'n krotbuurt wat oor niks anders kan dink, as waar vanaand se brood vandaan gaan kom nie?\nNee, liewe volksgenoot, nie een van hulle gaan dit doen nie. En so val uit hierdie volk een deel na die ander van die tafel af - totdat net jy en ek oorbly, om hierdie kosbare dinge te dra...\nEn as ons staan en oorwin, dan staan ons trots en oorwin in die dankbaarheid van Bloedrivier.\nEn as ons moet val, dan val ons trots in die arms van klein Dirk Uys se God en Gideon Scheepers se God en Jopie Fourie se God en jou en my God – tot die laaste asemteug toe as Rebelle teen Satan, en elkeen wat sy vuil werk op hierdie aarde vir hom doen. Want daarvan kan ieder en elke mens op aarde seker wees: Hierdie is een draad, wat nie gaan toelaat dat jy as draadsitter op hom bly sit nie. Jy sál aan híérdie- of aan dáárdie kant van hom gaan staan - en wee die mens wat aan sy verkeerde kant gaan staan!\nTeen die einde van die Bybel in Openbaring 19 word – steeds – deur Johannes geskryf van oorlog:\n“Toe het ek die hemel geopend gesien; en daar was 'n wit perd, en Hy wat daarop sit ...voer oorlog in geregtigheid...En Hy was bekleed met 'n kleed wat in bloed gedoop was, en Sy Naam is: Die Woord van God. En die leërs in die hemel het Hom gevolg op wit perde...en Hy trap die parskuip...van die grimmigheid...van God, die Almagtige.”\nHfst. 16: “Want dit is die geeste van duiwels wat uitgaan na die konings van die hele wêreld, om hulle te versamel vir die oorlog van daardie groot dag van die Almagtige God...En hulle het hulle versamel op die plek wat in Hebreeus genoem word Armagéddon”.\nHfst. 17: “Hulle sal teen die Lam oorlog voer, en die Lam sal hulle oorwin...en die wat saam met Hom is, geroepe en uitverkore en getrou”.